Paġna Dawn it-testi huma disponibbli fuq: Lingwa tal-kawża: il-Ġermaniż L-Artikolu 2(2)(j) tad-tad-Direttiva 2008/48/KE tal-Parlament Ewropew u tal-Kunsill, tat-23 ta' April 2008, dwar ftehim ta' kreditu għall-konsumatur u li tħassar id-Direttiva tal-Kunsill 87/102/KEE, għandu jiġi interpretat fis-sens li ftehim ta' ħlas bin-nifs ta' kreditu, li jiġi konkluż, wara l-inadempjenza tal-konsumatur, bejnu u bejn il-kreditur permezz tal-intermedju ta' aġenzija ta' rkupru ma huwiex permess "mingħajr ħlas", fis-sens ta' din id-dispożizzjoni, meta permezz ta' dan il-ftehim, il-konsumatur jimpenja ruħu li jħallas lura l-ammont totali ta' dan il-kreditu u li jħallas l-interessi jew l-ispejjeż li ma jkunux ġew previsti mill-kuntratt inizjali skont liema l-imsemmi kreditu ġie miftiehem. L-Artikolu 3(f) u l-Artikolu 7 tad-Direttiva 2008/48 għandhom jiġu interpretati fis-sens li aġenzija ta' rkupru li tikkonkludi, għan-nom ta' kreditur, ftehim ta' ħlas bin-nifs ta' kreditu mhux imħallas iżda li taġixxi bħala intermedjarju tal-kreditu biss f'kapaċità anċillari, fatt li għandu jiġi vverifikat mill-qorti tar-rinviju, għandha tiġi kkunsidrata bħala "intermedjarju tal-kreditu", fis-sens ta' dan l-Artikolu 3(f) u ma tkunx suġġetta għall-obbligu ta' informazzjoni prekuntrattwali tal-konsumatur, skont l-Artikoli 5 u 6 ta' din id-direttiva. Lingwa tal-kawża: l-Ungeriż Id-Direttiva tal-Kunsill 2006/112/KE, ta[t-]28 ta' Novembru 2006, dwar is-sistema komuni ta' taxxa fuq il-valur miżjud, għandha tiġi interpretata fis-sens li: kooperazzjoni agrikola integrata li tipprevedi li operatur ekonomiku jikkunsinna oġġetti lil bidwi u jagħtih self intiż għax-xiri ta' dawn l-oġġetti, tikkostitwixxi tranżazzjoni waħda għall-finijiet ta' din id-direttiva, li fiha l-kunsinna tal-oġġetti hija l-provvista prinċipali. L-ammont taxxabbli ta' din it-tranżazzjoni waħda huwa kkostitwit kemm mill-prezz ta' dawn l-oġġetti kif ukoll mill-interessi mħallsa fuq is-self mogħti lill-bdiewa; il-fatt li integratur jista' jipprovdi lill-bdiewa servizzi supplimentari jew jista' jixrti l-produzzjoni agrikola tagħhom huwa irrilevanti fir-rigward tal-klassifikazzjoni tat-tranżazzjoni inkwistjoni bħala tranzażżjoni waħda, għall-finijiet tad-Direttiva VAT. Lingwa tal-kawża: il-Ġermaniż L-Artikolu 56(1)(a) tad-Direttiva tal-Kunsill 2006/112/KE tat-28 ta' Novembru 2006, dwar is-sistema komuni ta' taxxa fuq il-valur miżjud, għandu jiġi interpretat fis-sens li d-"drittijiet simili" imsemmija f'din id-dispożizzjoni jinkludu l-kwoti ta' emissjoni ta' gassijiet serra ddefiniti fl-Artikolu 3(a) tad-Direttiva 2003/87/KE tal-Parlament Ewropew u tal-Kunsill, tat-13 ta' Ottubru 2003, li tistabbilixxi skema għall-iskambju ta' kwoti ta' emissjonijiet ta' gassijiet serra ġewwa l-Komunità u li temenda d-Direttiva tal-Kunsill 96/61/KE. Lingwa tal-kawża: l-Ispanjol L-Artikolu 101 TFUE, moqri flimkien mal-Artikolu 4(3) TUE, għandu jiġi interpretat fis-sens li ma jipprekludix leġiżlazzjoni nazzjonali, bħal dik inkwistjoni fil-kawża prinċipali, li tissuġġetta l-onorarji tal-prokuraturi legali għal tariffa li tista' tiżdied jew titnaqqas bi 12 % biss, li l-qrati nazzjonali jistgħu biss jivverifikaw l-applikazzjoni stretta tagħha, mingħajr ma jkunu jistgħu, f'ċirkustanzi eċċezzjonali, jidderogaw mil-limiti ffissati minn din it-tariffa. Il-Qorti tal-Ġustizzja tal-Unjoni Ewropea ma għandhiex ġurisdizzjoni sabiex tirrispondi għat-tieni u għat-tielet domandi fil-Kawża C-532/15 u għat-tielet sal-ħames domandi fil-Kawża C-538/15 magħmula mill-Audiencia Provincial de Zaragoza (qorti provinċjali ta' Zaragoza, Spanja) u mill-Juzgado de Primera Instancia de Olot (qorti tal-ewwel istanza ta' Olot, Spanja) rispettivament. Lingwa tal-kawża: it-Taljan Fil-kuntest tal-applikazzjoni tal-ġurisprudenza tal-Qorti tal-Ġustizzja dwar l-għotjiet diretti tal-kuntratti pubbliċi msejħa "in house", sabiex jiġi determinat jekk l-entità kontraenti teżerċita l-parti essenzjali tal-attività tagħha għall-awtorità kontraenti, b'mod partikolari l-entitajiet territorjali li huma l-azzjonisti tagħha li jikkontrollawha, ma għandhiex tiġi inkluża f'din l-attività dik li timponi fuq din l-entità awtorità pubblika, mhux azzjonista ta' din l-entità, favur entitajiet territorjali li ma humiex iżjed azzjonisti tal-imsemmija entità u ma jeżerċitaw ebda kontroll fuqha, peress li din l-attività tal-aħħar għandha tiġi kkunsidrata bħala eżerċitata għal terzi. Għall-finijiet li jiġi ddeterminat jekk l-entità kontraenti twettaq il-parti essenzjali tal-attività tagħha għall-entitajiet territorjali li huma l-azzjonisti tagħha u li jeżerċitaw fuqha, b'mod konġunt, kontroll analogu għal dak li jeżerċitaw fuq id-dipartimenti tagħhom stess, għandhom jittieħdu inkunsiderazzjoni ċ-ċirkustanzi kollha tal-każ, fosthom tista' tidher l-attività li din l-entità kontraenti wettqet għal dawn l-istess entitajiet territorjali qabel ma tali kontroll konġunt ma sar effettiv. Lingwa tal-kawża: l-Olandiż In-Nomenklatura Magħquda li tinsab fl-Anness I tar-Regolament tal-Kunsill (KEE) Nru 2658/87, tat-23 ta' Lulju 1987, dwar in-nomenklatura tat-tariffa u l-istatistika u dwar it-Tariffa Doganali Komuni [...], fil-verżjoni tiegħu li tirriżulta mir-Regolament tal-Kummissjoni (KE) Nru 1214/2007, tal-20 ta' Settembru 2007, għandha tiġi interpretata fis-sens li, bla ħsara għall-evalwazzjoni mill-qorti tar-rinviju tal-fatti kollha li għandha għad-dispożizzjoni tagħha, merkanzija bħal-lampi b'dajowds li jarmu dawl inkwistjoni fil-kawża prinċipali jaqgħu taħt l-intestatura 8543 ta' din in-nomenklatura. Lingwa tal-kawża: il-Kroat Id-Direttiva 2000/60/KE tal-Parlament Ewropew u tal-Kunsill, tat-23 ta' Ottubru 2000, li tistabbilixxi qafas għal azzjoni Komunitarja fil-qasam tal-politika tal-ilma, għandha tiġi interpretata fis-sens li ma tipprekludix leġiżlazzjoni nazzjonali, bħal dik inkwistjoni fil-kawża prinċipali, li tipprevedi li l-prezz tas-servizzi tal-ilma ffatturat lill-konsumatur jinkludi mhux biss parti varjabbli kkalkolata abbażi tal-volum tal-ilma realment ikkonsmat mill-persuna kkonċernata, iżda wkoll parti fissa li ma hijiex marbuta ma' dan il-volum. Lingwa tal-kawża: ir-Rumen Lingwa tal-kawża: l-Olandiż titolb l-ażil, tagħlaq it-tmintax-il sena matul il-proċedura ta' ażil, fit-territorju tal-Istat Membru, tingħata l-ażil b'effett retroattiv mid-data tat-talba, u titlob sussegwentement ir-riunifikazzjoni tal-familja? Lingwa tal-kawża: il-Ġermaniż Fil-każ ta' risposta fl-affermattiv għad-domanda 1(a): Abbażi ta' liema kriterji oġġettivi għandu jsir dan il-paragun bejn elastiċità vertikali u elastiċità orizzontali? Fil-każ ta' risposta fin-negattiv għad-domanda 1(a): Fil-każ ta' risposta fl-affermattiv għad-domanda 2(a): Abbażi ta' liema kriterji oġġettivi għandu jsir dan il-paragun bejn elastiċità vertikali u elastiċità orizzontali u skont liema kriterju ta' evalwazzjoni? Fil-każ ta' risposta fin-negattiv għad-domanda 2(a): In-Noti ta' Spjega għan-Nomenklatura Magħquda tal-Unjoni Ewropea, tal-Kummissjoni Ewropea, rigward is-subintestatura 6212 20 00, għandhom jiġu interpretati fis-sens li r-restrizzjoni tal-elastiċità orizzontali għal ċinet ta' qlieżet ta' taħt ma hijiex iddefinita permezz ta' paragun bejn elastiċità vertikali u dik orizzontali, iżda tfisser restrizzjoni assoluta tal-elastiċità orizzontali? Fil-każ ta' risposta fl-affermattiv għad-domanda 3(a): Abbażi ta' liema kriterji oġġettivi għandu jiġi eżaminat jekk l-elastiċità ta' ċinet ta' qliezet ta' taħt fis-sens orizzontali hija ristretta fis-sens imsemmi fil-punt (a) ta' din id-domanda? Lingwa tal-kawża: il-Bulgaru L-Artikolu 4(3) TUE u l-prinċipji ta' ekwivalenza u ta' effettività għandhom jiġu interpretati fis-sens li, fl-assenza ta' dispożizzjoni nazzjonali, jippermettu d-determinazzjoni tal-qorti li għandha ġurisdizzjoni u tal-proċedura applikabbli għar-rikorsi għad-danni li jirriżultaw minn ksur tad-dritt tal-Unjoni skont l-awtorità pubblika li tkun wettqet il-ksur u skont in-natura tal-azzjoni/nuqqas ta' azzjoni li jikkostitwixxu l-ksur, f'sitwazzjoni fejn l-applikazzjoni ta' dawn il-kriterji twassal sabiex ir-rikorsi jiġu eżaminati minn qrati differenti, jiġifieri minn qrati ordinarji u minn qrati amministrattivi, skont proċedura differenti, jiġifieri l-proċedura prevista fil-Grazhdanski protsesualen kodeks (kodiċi ta' proċedura ċivili) u dik prevista fl-Administrativnoprotsesualen kodeks (kodiċi ta' proċedura amministrattiva), li jeħtieġu l-ħlas ta' taxxi tal-Istat differenti, jiġifieri taxxa proporzjonali u taxxa sempliċi, u l-prova ta' kundizzjonijiet differenti, inkluża l-eżistenza ta' nuqqas? Il-punt 3 tal-Artikolu 1 tad-Direttiva 94/19 għandu jiġi interpretat fis-sens li, sabiex depożitu jiġi kklassifikat bħala "mhux disponibbli", huwa meħtieġ li jiġi kkonstatat li hemm tali depożitu minħabba att espliċitu meħud mill-"awtoritajiet kompetenti" wara l-evalwazzjoni prevista fil-punt 3(i) tal-istess dispożizzjoni jew għandu jiġi interpretat fis-sens li jippermetti, minħabba lakuna legali fil-leġiżlazzjoni nazzjonali, li l-evalwazzjoni u r-rieda tal-"awtorità kompetenti" jiġu dedotti, permezz ta' interpretazzjoni, minn atti oħra meħuda minn din l-awtorità, pereżempju, f'dan il-każ, mid-Deċiżjoni Nru 73 tal-20 ta' Ġunju 2014 tal-Bord tad-Diretturi tal-Balgarska Narodna Banka (Bank nazzjonali Bulgaru), li permezz tagħha l-bank KTB AD tqiegħed taħt sorveljanza speċjali, jew li jiġu preżunti fuq il-bażi ta' ċirkustanzi bħal dawk fil-kawża prinċipali? F'ċirkustanzi bħal dawk fil-kawża prinċipali – fejn, permezz tad-Deċiżjoni Nru 73 tal-20 ta' Ġunju 2014 tal-Bord tad-Diretturi tal-Balgarska Narodna Bank (Bank nazzjonali Bulgaru), il-pagamenti u t-tranżazzjonijiet kollha ġew sospiżi, b'tali mod li b'hekk id-depożitanti ġew imċaħħda mill-possibbiltà li jagħmlu talbiet għall-irtirar tad-depożiti tagħhom u milli jkollhom aċċess għad-depożiti tagħhom matul il-perijodu bejn l-20 ta' Ġunju 2014 u s-6 ta' Novembru 2014 –, għandu jitqies li d-depożiti kurrenti ggarantiti kollha (li ma jeħtieġux preavviż sabiex ikunu jistgħu jiġu rtirati u li jingħataw lura immedjatament fuq talba) saru mhux disponibbli fis-sens tal-punt 3(i) tal-Artikolu 1 tad-Direttiva 94/19 jew għandu jitqies li l-kundizzjoni li "depożitu li huwa dovut u pagabbli imma li ma kienx ġie mħallas mill-istituzzjoni ta' kreditu" teħtieġ li d-depożitanti kienu neċessarjament ressqu quddiem l-istabbiliment ta' kreditu talba (ordni, stedina) għall-irtirar tad-depożitu li ma kinitx onorata? Il-punt 3(i) tal-Artikolu 1 u l-Artikolu 10(1) tad-Direttiva 94/19 għandhom effett dirett u jikkonferixxu lid-depożitanti tal-bank li jagħmel parti mill-iskema ta' garanzija tad-depożiti, minbarra d-dritt li jiġu kkumpensati minn din l-iskema sal-livell previst fl-Artikolu 7(1) tad-Direttiva 94/19, id-dritt li jistabbilixxu r-responsabbiltà tal-Istat għal ksur tad-dritt tal-Unjoni billi jippreżentaw, kontra l-awtorità responsabbli sabiex tikkonstata li d-depożiti ma kinux disponibbli, rikors għad-danni kkawżati mill-ħlas tardiv tal-ammont iggarantit tad-depożiti, f'sitwazzjoni fejn id-deċiżjoni prevista fil-punt 3(i) tal-Artikolu 1 tal-istess direttiva kienet ittieħdet wara t-terminu ta' ħamest ijiem stabbilit mid-Direttiva 91/14 u fejn id-dewmien huwa dovut għall-effett tal-miżura ta' riorganizzazzjoni li kienet intiża li tipproteġi lill-bank mill-insolvabbiltà u li kienet imposta minn din l-istess awtorità, jew, f'ċirkustanzi bħal dawk fil-kawża prinċipali, dawn id-dispożizzjonijiet jawtorizzaw regola nazzjonali bħal dik prevista fl-Artikolu 79(8) taż-Zakon za kreditnite institutsii (liġi dwar l-istabbilimenti ta' kreditu), li tipprovdi li l-Balgarska Narodna Banka (Bank nazzjonali Bulgaru), il-korpi tiegħu u l-persuni mqabbda minnu għandhom iwieġbu għad-danni kkawżati b'konsegwenza tal-eżerċizzju tal-missjonijiet ta' sorveljanza tiegħu fil-każ biss li dawn id-danni jkunu ġew ikkawżati b'mod intenzjonat? Huwa l-każ li, u f'liema ċirkustanzi, il-ksur tad-dritt tal-Unjoni li jirriżulta mill-fatt li l-"awtorità kompetenti" ma ħaditx deċiżjoni konformement mal-punt 3(i) tal-Artikolu 1 tad-Direttiva 94/19, huwa ksur "suffiċjentement serju", li jippermetti li tiġi stabbilita r-responsabbiltà tal-Istat Membru għad-danni permezz ta' rikors ippreżentat kontra l-awtorità ta' sorveljanza u, f'dawn iċ-ċirkustanzi, huwa rilevanti (a) li l-Fond za garantirane na vlogovete v bankite (Fond ta' garanzija tad-depożiti bankarji) ma kellux biżżejjed fondi sabiex ikopri d-depożiti ggarantiti kollha?; (b) li, matul il-perijodu li matulu l-pagamenti kienu sospiżi, l-istabbiliment ta' kreditu tqiegħed taħt sorveljanza speċjali sabiex jiġi protett mill-insolvabbiltà?; (c) li d-depożitu tar-rikorrent ġie rrimborsat wara l-konstatazzjoni, mill-Balgarska Narodna Banka (Bank nazzjonali Bulgaru), li l-miżuri ta' riorganizzazzjoni ma kinux irnexxew?; (d) li d-depożitu tar-rikorrent ġie rrimborsat, flimkien mal-interessi applikati, inkluż għall-perijodu bejn l-20 ta' Ġunju 2014 u s-6 ta' Novembru 2014? Lingwa tal-kawża: il-Franċiż L-Artikolu 107(1) TFUE għandu jiġi interpretat fis-sens li l-mekkaniżmu ta' obbligu ta' xiri tal-elettriku prodott mill-installazzjonijiet li jużaw l-enerġija tar-radjazzjoni solari bi prezz ogħla minn prezz tas-suq u li l-finanzjament tiegħu huwa sostnut mill-konsumaturi finali tal-elettriku, kif dan il-mekkaniżmu jirriżulta mid-digrieti ministerjali tal-10 ta' Lulju 2006 (JORF Nru 171, tas-26 ta' Lulju 2006, p. 11133) u tat-12 ta' Jannar 2010 (JORF Nru 011, tal-14 ta' Jannar 2010, p. 727) li jistabbilixxu l-kundizzjonijiet għax-xiri ta' dan l-elettriku, moqrija flimkien mal-Liġi Nru 2000-108, tal-10 ta' Frar 2000, dwar il-modernizzazzjoni u l-iżvilupp tas-servizz pubbliku tal-elettriku, id-Digriet Nru 2000-1196, tas-6 ta' Diċembru 2000 u d-Digriet Nru 2001-410, tal-10 ta' Mejju 2001, jikkostitwixxi għajnuna mill-Istat? U, fl-affermattiv, l-Artikolu 108(3) TFUE għandu jiġi interpretat fis-sens li n-nuqqas ta' notifika minn qabel lill-Kummissjoni Ewropea b'dan il-mekkanimżu jaffettwa l-validità tad-digrieti msemmija hawn fuq li jimplementaw il-miżura ta' għajnuna kontenzjuża? Lingwa tal-kawża: il-Franċiż L-Artikolu 107(1) TFUE għandu jiġi interpretat fis-sens li l-mekkaniżmu ta' obbligu ta' xiri tal-elettriku prodott mill-installazzjonijiet li jużaw l-enerġija tar-radjazzjoni solari bi prezz ogħla minn prezz tas-suq u li l-finanzjament tiegħu huwa sostnut mill-konsumaturi finali tal-elettriku, kif dan il-mekkaniżmu jirriżulta mid-digrieti ministerjali tal-10 ta' Lulju 2006 (JORF Nru 171, tas-26 ta' Lulju 2006, p. 11133) u tat-12 ta' Jannar 2010 (JORF Nru 011, tal-14 ta' Jannar 2010, p. 727) li jistabbilixxu l-kundizzjonijiet għax-xiri ta' dan l-elettriku, moqrija flimkien mal-Liġi Nru 2000-108, tal-10 ta' Frar 2000, dwar il-modernizzazzjoni u l-iżvilupp tas-servizz pubbliku tal-elettriku, id-Digriet Nru 2000-1196, tas-6 ta' Diċembru 2000 u d-Digriet Nru 2001-410, tal-10 ta' Mejju 2001, jikkostitwixxi għajnuna mill-Istat? U, fl-affermattiv, l-Artikolu 108(3) TFUE għandu jiġi interpretat fis-sens li n-nuqqas ta' notifika minn qabel lill-Kummissjoni Ewropea b'dan il-mekkanimżu jaffettwa l-validità tad-digrieti msemmija hawn fuq li jimplementaw il-miżura ta' għajnuna kontenzjuża? Lingwa tal-kawża: il-Ġermaniż Lingwa tal-kawża: il-Franċiż Huma kompatibbli mar-regoli ta' stabbiliment tal-karta tal-bilanċ previsti bir-Raba' Direttiva tal-Kunsill, tal-25 ta' Lulju 1978, dwar il-kontijiet annwali ta' ċerti tipi ta' kumpanniji (Direttiva 78/660/KEE, Edizzjoni Speċjali bil-Malti, Kapitolu 17, Vol. 1, p. 21) regoli li skonthom: il-kontijiet annwali għandhom jagħtu stampa vera u ġusta tal-attiv u tal-passiv, tas-sitwazzjoni finanzjarja kif ukoll tal-qligħ u telf tal-kumpannija (Artikolu 2(3) tad-Direttiva); il-provvedimenti għal riskji u spejjeż huma maħsuba sabiex ikopru telf jew djun li n-natura tagħhom hija mfissra b'mod ċar iżda li, fid-data tal-karta tal-bilanċ jidher li għandhom isiru, jew aktarx li għandhom isiru, jew huwa ċert li għandhom isiru iżda ma hemmx ċertezza dwar l-ammont tagħhom jew dwar id-data li fiha huma ser iseħħu (Artikolu 20(1) tad-Direttiva); il-prinċipju ta' prudenza għandu fi kwalunkwe każ jiġi osservat u b'mod partikolari: profitti biss magħmula fid-data tal-karta tal-bilanċ jistgħu jkunu magħduda; għandu jittieħed kont tar-riskji kollha prevedibbli u telf potenzjali li jinħolqu fil-kors tas-sena finanzjarja kkonċernata jew ta' waħda ta' qabel, anki jekk dawn ir-riskji jew telf isiru evidenti biss bejn id-data tal-karta tal-bilanċ u d-data li fiha hija titfassal (Artikolu 31(1)(ċ), (aa) u (bb) tad-Direttiva); għandu jittieħed kont tad-dħul u l-ispejjeż li għandhom x'jaqsmu mas-sena finanzjarja, irrispettivament mid-data ta' meta dawn id-dħul jew spejjeż ikunu riċevuti jew imħallsa (Artikolu 31(1)(d) tad-Direttiva); il-komponenti tal-entrati tal-attiv u tal-passiv għandhom jiġu valutati separatament (Artikolu 31(1)(e) tad-Direttiva); li kumpannija li toħroġ opzjoni tal-ishma tista' tikkontabilizza fid-dħul il-prezz taċ-ċessjoni tal-imsemmija opzjoni matul is-sena finanzjarja fejn l-imsemmija opzjoni titneħħa jew fit-tmiem tal-perijodu ta' validità tagħha sabiex jittieħed kont tar-riskju li l-emittent tal-opzjoni jidħol għalih wara l-impenn li huwa jieħu jew li ma jiħux matul is-sena finanzjarja fejn iċ-ċessjoni tal-opzjoni titwettaq u l-prezz tagħha jiġi akkwistat b'mod definittiv, bir-riskju li jassumi l-emittent tal-opzjoni jiġi valutat separatament permezz tal-kontabilizzazzjoni ta' provvediment? Lingwa tal-kawża: l-Ingliż Ir-Regolamenti kontenzjużi huma invalidi peress li ma għandhomx bażi legali valida u, għaldaqstant jiksru l-Artikolu (1) u (2) TUE? Ir-Regolamenti kontenzjużi huma invalidi peress li jiksru l-Artikolu 266 TFUE minħabba li ma jiħdux il-miżuri meħtieġa sabiex jikkonformaw ruħhom mas-sentenza tal-4 ta' Frar 2016, C & J Clark Internazzjonali u Puma (C-659/13 u C-34/14, EU:C:2016:74)? Ir-Regolamenti kontenzjużi huma invalidi għar-raġuni li dawn jiksru l-Artikolu 21 tar-Regolament (UE) 2016/1036 billi jimponu mill-ġdid dazji antidumping mingħajr ma jagħmlu evalwazzjoni ġdida tal-interessi tal-Unjoni? Lingwa tal-kawża: l-Ingliz Jekk ir-risposta tkun negattiva, ħaddiem ta' nazzjonalità Pollakka fiċ-ċirkustanzi tal-ewwel domanda, jista' jinvoka l-Artikolu 7(3) tad-Direttiva taċ-ċittadinanza li jikkonċerna ż-żamma tal-istatus ta' ħaddiem? Lingwa tal-kawża: il-Ġermaniż L-Artikolu 7(2) tad-Direttiva 2003/88/KE għandu jiġi interpretat fis-sens li jipprekludi leġiżlazzjonijiet jew prattiċi nazzjonali li skonthom id-dritt għal kumpens finanzjarju fit-tmiem ta' relazzjoni ta' xogħol jippreżupponi li l-ħaddiem ma setax, għal raġunijiet indipendenti mir-rieda tiegħu, jeżerċita d-dritt tiegħu għal-leave annwali maħħas qabel it-tmiem tar-relazzjoni ta' xogħol? Lingwa tal-kawża: il-Ġermaniż tikkundanna lir-Repubblika Federali tal-Ġermanja għall-ispejjeż. L-Organizzazzjoni Intergovernattiva għat-Trasport Internazzjonali bil-Ferrovija (OTIF), li tagħmel parti minnha, minbarra s-26 Stat Membru, anki l-Unjoni Ewropea, tmexxi l-Konvenzjoni dwar it-Trasport Internazzjonali bil-Ferrovija (COTIF). Fil-25 seduta tal-Kumitat tar-Reviżjoni tal-OTIF ġew ivvotati emendi speċifiċi fil-Konvenzjoni u fl-appendiċi tagħha. Fir-rigward ta' xi wħud minn dawn il-punti, il-Kunsill kien stabbilixxa fid-Deċiżjoni Nru 2014/699/UE l-pożizzjoni tal-Unjoni. Fis-seduta, il-Ġermanja vvotat f'żewġ punti kontra l-pożizzjoni stabbilita fid-Deċiżjoni, uriet pubblikament l-oppożizzjoni tagħha għal din il-pożizzjoni u, f'każ wieħed, ukoll kontra l-eżerċizzju tad-dritt tal-vot min-naħa tal-Unjoni, previst fid-Deċiżjoni. Ir-rikorrenti tindika li dan l-aġir huwa inkompatibbli mal-imsemmija Deċiżjoni Nru 2014/699/UE, kif ukoll mal-Artikolu 4(3) TUE. Lingwa tal-kawża: it-Taljan fi kwalunkwe każ, tannulla s-sentenza fil-partijiet li jirrigwardaw dawk il-motivi tar-rikors li l-Qorti tal-Ġustizzja tqis li huma fondati u li jistħoqqilhom li jintlaqgħu; tikkundanna lill-Kummissjoni għall-ispejjeż taż-żewġ istanzi tal-kawża. Permezz tat-tieni aggravju, Scuola Elementare Maria Montessori tallega l-ksur u l-applikazzjoni żbaljata tal-Artikolu 107(1) TFUE, għar-raġuni li l-Qorti Ġenerali ddeċidiet li l-eżenzjoni mit-TMU, li ssostitwixxiet il-leġiżlazzjoni ICI mill-2012 'il quddiem, ma tikkostitwixxix għajnuna mill-Istat fis-sens tal-Artikolu 107(1) TFUE. Lingwa tal-kawża: it-Taljan tannulla s-sentenza appellata sa fejn hija tiddikjara li r-rikors fl-ewwel istanza huwa ammissibbli fis-sens tal-aħħar parti tas-sentenza tar-raba' paragrafu tal-Artikolu 263 TFUE; tiddikjara r-rikors fl-ewwel istanza inammissibbli fis-sens tal-aħħar parti tas-sentenza tar-raba' paragrafu tal-Artikolu 263 TFUE u konsegwentement tiċħad ir-rikors fl-intier tiegħu; tikkundanna lil Scuola Elementare Montessori sabiex tbati l-ispejjeż sostnuti mill-Kummissjoni kemm fil-proċeduri quddiem il-Qorti Ġenerali kif ukoll f'din il-kawża. Permezz ta' aggravju wieħed, li jinqasam fi tliet partijiet, il-Kummissjoni tilmenta li l-Qorti Ġenerali interpretat u applikat b'mod żbaljat l-aħħar parti tas-sentenza tar-raba' paragrafu tal-Artikolu 263 TFUE, sa fejn hija laqgħet ir-rikors tar-rikorrenti fl-ewwel istanza bħala ammissibbli abbażi ta' din id-dispożizzjoni. B'mod partikolari, il-Qorti Ġenerali wettqet żball ta' liġi meta sostniet li l-att ikkontestat huwa att regolatorju, li jikkonċerna direttament lir-rikorrenti fl-ewwel istanza u li ma jinvolvix miżuri ta' eżekuzzjoni fil-konfront tar-rikorrenti nnifisha. Lingwa tal-kawża: it-Taljan tannulla s-sentenza appellata sa fejn din tiddikjara r-rikors fl-ewwel istanza ammissibbli skont l-aħħar sentenza tar-raba' paragrafu tal-Artikolu 263 TFUE; tiddikjara r-rikors fl-ewwel istanza inammissibbli skont it-tieni u l-aħħar sentenza tar-raba' paragrafu tal-Artikolu 263 TFUE u konsegwentement tiċħad ir-rikors kollu kemm hu; tikkundanna lil P. Ferracci għall-ispejjeż sostnuti mill-Kummissjoni kemm fil-kawża quddiem il-Qorti Ġenerali kif ukoll f'din il-kawża. Permezz ta' motiv uniku, maqsum fi tliet partijiet, il-Kummissjoni tilmenta dwar l-interpretazzjoni u l-applikazzjoni żbaljata tal-aħħar sentenza tar-raba' paragrafu tal-Artikolu 263 TFUE, peress li l-Qorti Ġenerali ddikjarat ammissibbli r-rikors tar-rikorrent fl-ewwel istanza fuq il-bażi ta' din id-dispożizzjoni. B'mod partikolari, il-Qorti Ġenerali wettqet żball ta' liġi meta kkunsidrat li l-att ikkontestat kien jikkostitwixxi att regolatorju, li jikkonċerna direttament ir-rikorrent fl-ewwel istanza u li dan ma wassalx għal miżuri ta' implementazzjoni fil-konfront ta' dan l-istess rikorrent. Lingwa tal-kawża: il-Franċiż B'teħid inkunsiderazzjoni tar-risposta mogħtija għad-domanda Nru 1, l-Artikolu 25(1)(a) tar-Regolament Nru 810/2009, tat-13 ta' Lulju 2009, li jistabbilixxi Kodiċi Komunitarju dwar il-Viżi, għandu jiġi interpretat fis-sens li, bla ħsara għall-marġni ta' diskrezzjoni li huwa għandu fir-rigward taċ-ċirkustanzi tal-kawża, l-Istat Membru li quddiemu tiġi ppreżentata applikazzjoni għal viża b'validità territorjali limitata, huwa obbligat joħroġ il-viża li għaliha saret applikazzjoni, meta jkun hemm riskju ta' ksur tal-Artikolu 4 u/jew tal-Artikolu 18 tal-Karta tad-Drittijiet Fundamentali tal-Unjoni, jew ta' obbligu internazzjonali ieħor tiegħu? L-eżistenza ta' rabtiet bejn l-applikant u l-Istat Membru li quddiemu tiġi ppreżentata l-applikazzjoni għal viża (per eżempju, rabtiet familjari, familji ospitanti, garanti u sponsors, eċċ.) taffettwa r-risposta għal din id-domanda? Lingwa tal-kawża: il-Ġermaniż tannulla d-digriet tal-Qorti Ġenerali tas-26 ta' Settembru 2016 fil-Kawża T-382/15, Greenpeace Energy eG, sa fejn dan jaffettwa lill-appellanti, tibgħat l-kawża lura quddiem il-Qorti Ġenerali, tikkundanna lill-appellata għall-ispejjeż kollha tal-kawża, inklużi l-ispejjeż legali u tal-ivvjaġġar. Insostenn tal-appell tagħha, l-appellanti tressaq is-segwenti ħames aggravji: Il-Qorti Ġenerali donnha tassumi li r-rekwiżit li atti legali li ma jeħtiġux miżuri ta' implementazzjoni għandhom jikkonċernaw direttament lil individwu għandu żewġ kriterji separati li huma suġġetti għal eżami separat. F'dan il-każ, madankollu, din l-inferenza għandha tiġi miċħuda peress li, minn naħa, l-ebda miżuri ta' implementazzjoni ulterjuri fis-sens ta' din id-dispożizzjoni, la bl-intervent tar-Renju Unit u lanqas bl-intervent tal-Kummissjoni Ewropea, ma huma meħtieġa u, min-naħa l-oħra, effetti immedjati fuq is-suq iseħħu mal-għoti tal-għajnuna, jiġifieri, effetti fuq il-kompetizzjoni jaffettwaw immedjatament lill-appellanti. Il-Qorti Ġenerali tikkritika lill-appellanti sa fejn din ma sostnietx suffiċjentement il-fatt li hija direttament u individwalment ikkonċernata. Madankollu, hija b'hekk evalwat ħażin l-informazzjoni pprovduta jew għamlet evalwazzjoni inadegwata tagħha. Il-Qorti Ġenerali donnha tassumi li protezzjoni legali effettiva kontra deċiżjoni tal-Kummissjoni li tawtorizza għajnuna tista' tingħata permezz tal-qrati nazzjonali. Dan ikun ifisser li l-leġiżlatura tal-Unjoni, bl-obbligu tal-Istati Membri li jipprovdu rimedji suffiċjenti (it-tieni subparagrafu tal-Artikolu 19(1) TUE), trid tħalli l-istħarriġ ta' atti individwali tal-istituzzjonijiet tal-Unjoni, bħall-Kummissjoni Ewropea, f'idejn il-qrati tal-Istati Membri. Madankollu, din il-perspettiva ma tistax tiġi segwita, la fil-ġurisprudenza tal-Qorti tal-Ġustizzja dwar l-atti tal-Unjoni u r-rimedji eżistenti u lanqas, b'mod partikolari, fit-tqassim tal-kompetenzi bejn il-qrati nazzjonali u l-Kummissjoni Ewropea fid-dritt tal-għajnuna mill-Istat, u għandha għaldaqstant titqies li hija żball ta' liġi. Lingwa tal-kawża: il-Franċiż tannulla parzjalment id-Deċiżjoni tal-Kunsill tal-10 ta' Ottubru 2016, adottata permezz tan-Nota punt "I/A", dwar l-istabbiliment tal-pożizzjoni tal-Unjoni għall-35 laqgħa annwali tal-Kummissjoni għaż-żamma tal-fawna u l-flora tal-baħar tal-Antartiku (CCAMLR) (Hobart, l-Awstralja, tas-17 sat-28 ta' Ottubru 2016), fir-rigward tal-ħolqien ta' tliet żoni tal-baħar protetti u l-ħolqien ta' żoni speċjali ddestinati għall-istudju (Dokumenti 12523/16); tikkundanna lill-Kunsill tal-Unjoni Ewropea għall-ispejjeż. Il-Kummissjoni titlob lill-Qorti tal-Ġustizzja li tannulla d-Deċiżjoni tal-Kunsill tal-10 ta' Ottubru 2016, sa fejn il-Kunsill impona li l-proposti lill-Kummissjoni għaż-żamma tal-fawna u l-flora tal-baħar tal-Antartiku intiżi għall-ħolqien ta' tliet żoni tal-baħar protetti fil-Baħar ta' Weddell, il-Baħar ta' Ross u l-Antartika tal-Lvant u ta' sistema ta' żoni speċjali ddestinati għall-istudju jkunu ppreżentati jew appoġġati fl-isem l-Unjoni u tal-Istati Membri tagħha, minflok ma jkunu ppreżentati u approġġati f'isem l-Unjoni biss. Il-Kummissjoni ssostni li billi tikkunsidra li l-kompetenza fil-qasam tkun kondiviża, u billi jitqies li konsegwentement id-dokument ta' riflessjoni għandu jiġi deċiż permezz ta' konsensus u jiġi ppreżentat f'isem l-Unjoni u l-Istati Membri tagħha, id-deċiżjoni kkontestata hija illegali, sa fejn hija timpedixxi b'hekk lill-Kummissjoni li tissottometti dan id-dokument f'isem l-Unjoni biss bi ksur tal-kompetenza esklużiva tal-Unjoni fil-qasam (u tal-prerogattivi tal-Kummissjoni li tirrappreżenta l-Unjoni). Il-Kummissjoni tqajjem żewġ motivi tad-dritt insostenn tar-rikors tagħha għal annullament tad-deċiżjoni kkontestata. Fl-ewwel lok, il-Kummissjoni ssostni li billi adotta l-att ikkontestat, il-Kunsill kiser il-kompetenza esklużiva tal-Unjoni fil-qasam taż-żamma tar-riżorsi bijoloġiċi tal-baħar, kif imsemmija fil-punt (d) tal-Artikolu 3(1) TFUE (l-ewwel motiv tad-dritt). L-ewwel nett, il-Kummissjoni tqis li l-Kunsill injora l-kuntest legali tal-miżura kkonċernata mill-att ikkontestat, kemm fil-qafas tal-Konvenzjoni għaż-żamma tal-fawna u tal-flora tal-baħar tal-Antartiku kif ukoll fil-kuntest tal-Unjoni. It-tieni nett, il-Kummissjoni tikkunsidra li l-Kunsill injora l-għan u l-kontenut ta' din il-miżura. Fit-tieni lok (f'ordni sussidjarju), il-Kummissjoni ssostni li anki jekk il-miżura ma kellhiex tiġi kkunsidrata bħala miżura ta' żamma tar-riżorsi bijoloġiċi tal-baħar fis-sens tal-punt (d) tal-Artikolu 3(1) TFUE, billi adotta l-att ikkontestat, il-Kunsill, f'kwalunkwe każ, kiser il-kompetenza esklużiva tal-Unjoni sa fejn l-Unjoni għandha kompetenza esklużiva esterna fil-qasam għaliex l-miżura prevista tista' taffettwa r-regoli tal-Unjoni jew tbiddel il-portata tagħhom fis-sens tal-Artikolu 3(2) TFUE (it-tieni motiv tad-dritt). L-ewwel nett, il-Kummissjoni tqis li l-Kunsill injora li l-miżura prevista tista' taffettwa jew tbiddel żewġ regolamenti tad-dritt sekondarju (Regolamenti (KE) Nru 600/2004 u (KE) Nru 601/2004). It-tieni nett, il-Kummissjoni tikkunsidra li l-Kunsill ma ħax inkunsiderazzjoni l-assenjazzjoni jew it-tibdil tal-pożizzjoni qafas tal-Unjoni ta' Ġunju 2014. Lingwa tal-kawża: l-Ingliż Talba bbażata fuq l-Artikolu 263 TFUE u intiża għall-annullament tar-Regolament tal-Kunsill (KE) Nru 397/2004, tat-2 ta' Marzu 2004 li jimponi dazju kontra d-dumping definittiv fuq importazzjonijiet ta' friex tas-sodda tal-qoton li joriġinaw mill-Pakistan (ĠU Edizzjoni Speċjali bil-Malti, Kapitolu 11, Vol. 50, p. 26), sa fejn jikkonċerna lir-rikorrenti. Ir-rikors huwa miċħud. Gul Ahmed Textile Mills Ltd hija kkundannata għall-ispejjeż tal-Kunsill tal-Unjoni Ewropea. Il-Kummissjoni Ewropea għandha tbati l-ispejjeż tagħha. Lingwa tal-kawża: il-Grieg Talba bbażata fuq l-Artikolu 263 TFUE u intiża għall-annullament tad-deċiżjoni tal-Kummissjoni C(2008) 824 finali, tal-5 ta' Marzu 2008, dwar l-għoti jew iż-żamma mir-Repubblika Ellenika ta' drittijiet lil DEI għall-estrazzjoni ta' linjite. Ir-rikors huwa miċħud. Dimosia Epicheirisi Ilektrismou AE (DEI) hija kkundannata għall-ispejjeż tagħha kif ukoll għal dawk sostnuti mill-Kummissjoni Ewropea, minn Elpedison Paragogi Ilektrikis Energeias AE (Elpedison Energeiaki), minn Elliniki Energeia kai Anaptyxi AE (HE & D SA), minn Mytilinaios AE, minn Protergia AE u minn Alouminion tis Ellados VEAE. Ir-Repubblika Ellenika għandha tbati l-ispejjeż tagħha. Lingwa tal-kawża: il-Grieg Talba bbażata fuq l-Artikolu 263 TFUE u intiża għall-annullament tad-Deċiżjoni tal-Kummissjoni C(2009) 6244 finali, tal-4 ta' Awwissu 2009, li tistabbilixxi miżuri speċifiċi sabiex jiġu rrimedjati l-effetti antikompetittivi tal-ksur ikkonstatat fid-deċiżjoni tal-Kummissjoni, tal-5 ta' Marzu 2008, dwar l-għoti jew iż-żamma mir-Repubblika Ellenika ta' drittijiet favur DEI għall-estrazzjoni ta' linjite. Ir-rikors huwa miċħud. Dimosia Epicheirisi Ilektrismou AE (DEI) hija kkundannata tbati, minbarra l-ispejjeż tagħha, dawk sostnuti mill-Kummissjoni Ewropea. Ir-Repubblika Ellenika għandha tbati l-ispejjeż tagħha. Lingwa tal-kawża: l-Ingliż Rikors kontra d-deċiżjoni tat-Tieni Bord tal-Appell tal-EUIPO tal-11 ta' Diċembru 2012 (Każ R 513/2011-2), dwar proċedimenti ta' invalidità bejn Cadbury Holdings u Société des produits Nestlé. Id-deċiżjoni tat-Tieni Bord tal-Appell tal-Uffiċċju tal-Proprjetà Intellettwali tal-Unjoni Ewropea (EUIPO) tal-11 ta' Diċembru 2012 (Każ R 513/2011-2) hija annullata. L-EUIPO għandu jbati l-ispejjeż tiegħu kif ukoll dawk sostnuti minn Mondelez UK Holdings & Services Ltd. Lingwa tal-kawża: l-Ingliż Ir-rikors huwa miċħud. TestBioTech eV, European Network of Scientists for Social and Environmental Responsibility eV u Sambucus eV għandhom ibatu l-ispejjeż tagħhom kif ukoll dawk sostnuti mill-Kummissjoni Ewropea. Lingwa tal-kawża: l-Ispanjol Talba bbażata fuq l-Artikolu 263 TFUE u intiża għall-annullament tad-Deċiżjoni tal-Kummissjoni C(2014) 2363 finalit, tal-14 ta' April 2014, li tikkonstata li, f'każ partikolari, il-maħfra tad-dazji fuq l-importazzjoni hija ġġustifikata għal ċertu ammont, imma mhux għal ammont ieħor (REM 02/2013), fejn ikkonkludiet li l-maħfra tad-dazji fuq l-importazzjoni li jitilgħu sa' EUR 14 417 193,41 ma kinitx iġġustifikata. Ir-rikors huwa miċħud. Ir-Renju ta' Spanja għandu jħallas l-ispejjeż tiegħu, kif ukoll dawk tal-Kummissjoni Ewropea. Lingwa tal-kawża: l-Ispanjol Talba bbażata fuq l-Artikolu 263 TFUE u intiża għall-annullament tal-Artikolu 2 tad-Deċiżjoni tal-Kummissjoni C(2014) 3007 finali, tal-15 ta' Mejju 2014, li tikkonstata li, f'każ partikolari, il-maħfra tad-dazji fuq l-importazzjoni hija ġġustifikata għal ċertu ammont, iżda mhux għal ammont ieħor (REM 032/2013). L-Artikolu 2 tad-Deċiżjoni tal-Kummissjoni C(2014) finali, tal-15 ta' Mejju 2014, li jikkonstata li, f'każ partikolari, il-maħfra tad-dazji fuq l-importazzjoni hija ġġustifika għal ċertu ammont, iżda mhux għal ammont ieħor (REM 03/2013), għandu jiġi annullat. Il-Kummissjoni Ewropea hija kundannata għall-ispejjeż. Lingwa tal-kawża: l-Ingliż Talba bbażata fuq l-Artikolu 263 TFUE u intiża, prinċipalment, għall-annullament tad-Deċiżjoni tal-Kummissjoni C(2014) 6250 finali, tat-3 ta' Settembru 2014, dwar proċedura skont l-Artikolu 101 TFUE u l-Artikolu 53 tal-Ftehim taż-ŻEE (Kawża AT.39574 – Karti b'ċirkwit integrat), u, sussidjarjament, għat-tħassir jew għat-tnaqqis tal-ammont tal-multa imposta fuq ir-rikorrenti. Ir-rikors huwa miċħud. Infineon Technologies AG għandha tbati l-ispejjeż tagħha kif ukoll dawk sostnuti mill-Kummissjoni Ewropea. Lingwa tal-kawża: l-Ingliż Talba bbażata fuq l-Artikolu 263 TFUE u intiża, prinċipalment, għall-annullament tad-Deċiżjoni tal-Kummissjoni C(2014) 6250 finali, tat-3 ta' Settembru 2014, dwar proċedura skont l-Artikolu 101 TFUE u l-Artikolu 53 tal-Ftehim taż-ŻEE (Kawża AT.39574 – Karti b'ċirkwit integrat), u, sussidjarjament, għat-tħassir jew għat-tnaqqis tal-ammont tal-multa imposta fuq ir-rikorrenti. Ir-rikors huwa miċħud. Koninklijke Philips NV u Philips France għandhom ibatu l-ispejjeż tagħhom kif ukoll dawk sostnuti mill-Kummissjoni Ewropea. Lingwa tal-kawża: l-Ispanjol Talba bbażata fuq l-Artikolu 263 TFUE u intiża għall-annullament tad-Deċiżjoni tal-Kummissjoni C(2014) 6846 finali, tal-1 ta' Ottubru 2014, dwar l-għajnuna mill-Istat SA.27408 [(C 24/2010) (ex NN 37/2010, ex CP 19/2009)] implementata mill-awtoritajiet ta' Castilla-La Mancha favur it-tnedija tat-televiżjoni diġitali terrestri f'żoni remoti u inqas urbanizzati ta' Castilla-La Mancha, hekk kif emendata bid-Deċiżjoni C(2015) 7193 finali, tal-20 ta' Ottubru 2015, li tikkoreġi ċerti żbalji li jinsabu fid-Deċiżjoni C(2014) 6846 finali. Ir-rikors huwa miċħud. Ir-Renju ta' Spanja huwa kkundannat għall-ispejjeż. Lingwa tal-kawża: l-Ispanjol Talba bbażata fuq l-Artikolu 263 TFUE u intiża għall-annullament tad-Deċiżjoni tal-Kummissjoni C(2014) 6846 finali, tal-1 ta' Ottubru 2014, dwar l-għajnuna mill-Istat SA.27408 [(C 24/2010) (ex NN 37/2010, ex CP 19/2009)] implementata mill-awtoritajiet ta' Castilla-La Mancha favur it-tnedija tat-televiżjoni diġitali terrestri f'żoni remoti u inqas urbanizzati ta' Castilla-La Mancha, hekk kif emendata bid-Deċiżjoni C(2015) 7193 finali, tal-20 ta' Ottubru 2015, li tikkoreġi ċerti żbalji li jinsabu fid-Deċiżjoni C(2014) 6846 finali. Ir-rikorsi huma miċħuda Abertis Telecom Terrestre, SA u Telecom Castilla-La Mancha, SA għandhom ibatu, minbarra l-ispejjeż rispettivi tagħhom, dawk sostnuti mill-Kummissjoni Ewropea u minn SAS Astra. Lingwa tal-kawża: il-Ġermaniż Rikors ippreżentat kontra d-deċiżjoni tar-Raba' Bord tal-Appell tal-EUIPO, tal-24 ta' Frar 2015 (Każ R 0314/2014-4), dwar proċedimenti ta' oppożizzjoni bejn Miquel Alimentació Grup u Aldi. Ir-rikors huwa miċħud. Aldi GmbH & Co. KG hija kkundannata għall-ispejjeż. Lingwa tal-kawża: il-Ġermaniż Rikors ippreżentat kontra d-deċiżjoni tal-Ewwel Bord tal-Appell tal-EUIPO tal-11 ta' Frar 2015 (Każ R 678/2014-1), dwar proċedimenti ta' oppożizzjoni bejn Redpur u Redwell Manufaktur. Ir-rikors huwa miċħud. Redpur GmbH hija kkundannata għall-ispejjeż. Lingwa tal-kawża: il-Ġermaniż Rikors ippreżentat kontra d-deċiżjoni tal-Ewwel Bord tal-Appell tal-EUIPO, tal-15 ta' April 2015 (Każ R 1541/2014-1), dwar proċedimenti għal dikjarazzjoni ta' invalidità bejn NaturaFit Diätetische Lebensmittelproduktions GmbH u R. Keil. Ir-rikors huwa miċħud. Rudolf Keil huwa kkundannat għall-ispejjeż. Lingwa tal-kawża: il-Franċiż Appell mis-sentenza tat-Tribunal għas-Servizz Pubbliku tal-Unjoni Ewropea (It-Tieni Awla) tad-29 ta' April 2015, Todorova Androva vs Il-Kunsill (F-78/12, EU:F:2015:37), u intiż għall-annullament ta' din is-sentenza. L-appell huwa miċħud. Viara Todorova Androva hija kkundannata tbati l-ispejjeż tagħha stess kif ukoll dawk tal-Kunsill tal-Unjoni Ewropea u tal-Kummissjoni Ewropea. Il-Parlament Ewropew għandu jbati l-ispejjeż tiegħu stess. Lingwa tal-kawża: l-Ingliż Rikors kontra d-deċiżjoni tar-Raba' Bord tal-Appell tal-EUIPO tat-13 ta' Mejju 2015 (Każ R 1612/2014-4), dwar proċedimenti ta' oppożizzjoni bejn Aldi u Cantina Tollo. Ir-rikors huwa miċħud. Aldi GmbH & Co. KG hija kkundannata għall-ispejjeż. Lingwa tal-kawża: it-Taljan Rikors ippreżentat kontra d-deċiżjoni tal-Ewwel Bord tal-Appell tal-EUIPO, tad-29 ta' Ġunju 2015 (Każ R 2777/2014-1), dwar applikazzjoni għar-reġistrazzjoni tas-sinjal figurattiv START UP INITIATIVE bħala trade mark tal-Unjoni Ewropea. Ir-rikors huwa miċħud. Intesa Sanpaolo SpA hija kkundannata għall-ispejjeż. Lingwa tal-kawża: l-Ingliż Żewġ rikorsi ppreżentati kontra d-deċiżjoni tal-Ħames Bord tal-Appell tal-EUIPO tat-23 ta' Settembru 2015 (Każijiet R 78/2015-5 u R 89/2015-5), dwar applikazzjonijiet għal reġistrazzjoni ta' żewġ sinjali figurattivi li jirrappreżentaw kurva griża u li jirrappreżentaw kurva ħadra bħala trade marks tal-Unjoni Ewropea. Id-deċiżjonijiet tal-Ħames Bord tal-Appell tal-Uffiċċju tal-Proprjetà Intellettwali tal-Unjoni Ewropea (EUIPO) tat-23 ta' Settembru 2015 (Każijiet R 78/2015-5 u R 89/2015-5) huma annullati. Ir-rikorsi ppreżentati minn Novartis AG quddiem l-imsemmija Bord tal-Appell huma milqugħin. L-EUIPO huwa kkundannat għall-ispejjeż. Lingwa tal-kawża: l-Ispanjol Rikors ippreżentat kontra d-deċiżjoni tat-Tieni Bord tal-Appell tal-EUIPO tad-29 ta' Settembru 2015 (Każ R 1502/2014-2), dwar proċedimenti ta' oppożizzjoni bejn Expasa Agricultura y Ganadería u Juan Gallardo Blanco. Ir-rikors huwa miċħud. Juan Gallardo Blanco huwa kkundannat għall-ispejjeż. Lingwa tal-kawża: il-Franċiż Talba bbażata fuq l-Artikoli 278 u 279 TFUE u intiża għas-sospensjoni tal-eżekuzzjoni tad-deċiżjoni tal-Kummissjoni, tas-27 ta' Settembru 2016, li xxolji l-kuntratt tar-rikorrent. It-talba għal miżuri provviżorji hija miċħuda. L-ispejjeż huma rriżervati. Lingwa tal-kawża: l-Isvediż tannulla d-deċiżjoni tal-Kummissjoni [Ares (2016) 4309876], tal-10 ta' Awwissu 2016, li tagħlaq il-kawża "EU pilot" Nru 7504/15/EMPL. Insostenn tar-rikors tagħhom, ir-rikorrenti jinvokaw erba' motivi. L-ewwel motiv: ir-rikorrenti rreklutaw, abbażi ta' kuntratti rregolati mid-dritt ċivili, ħaddiema Pollakki li jaħdmu għal rashom li l-impriżi tagħhom huma rreġistrati fil-Polonja, li sussegwentement ipprovdew servizzi lir-rikorrenti. Wara t-twettiq tas-servizzi miftehma, il-ħaddiema li jaħdmu għal rashom irritornaw lura l-Polonja fejn huma residenti mil-lat tad-dritt tas-sigurtà soċjali. Sussegwentement, l-iSkatteverket (aġenzija tat-taxxa, l-Isvezja), wara awditi speċifiċi (awditi fiskali) obbligat lir-rikorrenti jħallsu kontribuzzjonijiet Svediżi ta' sigurtà soċjali ta' minn iħaddem fir-rigward tal-ħaddiema Pollakki li jaħdmu għal rashom u imponiet penalitajiet finanzjarji partikolari fuq ir-rikorrenti. Dan imur kontra r-Regolament tal-Kunsill (KEE) Nru 574/72, li sussegwentement ġie ssostitwit bir-Regolament (KE) Nru 987/2009 tal-Parlament Ewropew u tal-Kunsill. It-tieni motiv: abbażi tal-Artikolu 4 tar-Regolament Nru 574/72, li kien applikabbli fiż-żmien tal-adeżjoni tal-Isvezja mal-Unjoni Ewropea, il-Gvern Svediż innotifika li, fil-każ tal-Isvezja, il-Försäkringskassan (Fond ta' Sigurtà Soċjali) huwa l-awtorità kompetenti fil-qasam ta' kwistjonijiet li jaqgħu taħt id-dritt tas-sigurtà soċjali relatati mal-implementazzjoni tar-regoli tad-dritt tal-Unjoni Ewropea rilevanti f'dan il-każ. Skont id-dritt nazzjonali Svediż, hija madankollu l-iSkatteverket li hija responsabbli mill-ġbir tal-kontribuzzjonijiet ta' sigurtà soċjali ta' minn iħaddem. It-tielet motiv: il-kontribuzzjonijiet ta' sigurtà soċjali tnaqqsu darbtejn, fatt li r-regolamenti inkwistjoni huma preċiżament intiżi li jevitaw. Ir-raba' motiv: hemm rekwiżit li l-persuna kkonċernata għandha tkun irreġistrata mal-Försäkringskassan sabiex ikunu jistgħu jitnaqqsu l-kontribuzzjonijiet Svediżi ta' sigurtà soċjali ta' minn iħaddem fir-rigward tal-ħaddiema Pollakki li jaħdmu għal rashom. Ma sar ebda eżami mill-iSkatteverket dwar jekk dan kienx il-każ. Il-fatt li jitnaqqsu kontribuzzjonijiet ta' sigurtà soċjali ta' minn iħaddem mingħajr ma jkunu ġew irriżervati għal persuna partikolari, kif jiġri f'numru ta' Stati Membri, għandu jitqies bħala li jmur kontra d-dritt tal-Unjoni Ewropea. Lingwa tal-kawża: l-Ingliż tannulla d-Deċiżjoni tal-Kummissjoni C(2016) 5605 finali, tat-30 ta' Awwissu 2016, indirizzata lill-Irlanda, dwar l-Għajnuna mill-Istat SA.38373 (2014/C) implementata mill-Irlanda favur Apple; tikkundanna lill-Kummissjoni għall-ispejjeż sostnuti mill-Irlanda. Insostenn tar-rikors tagħha, ir-rikorrenti tinvoka disa' motivi. L-ewwel motiv ibbażat fuq l-allegazzjoni li l-Kummissjoni wettqet żbalji manifesti ta' evalwazzjoni billi interpretat b'mod żbaljat il-liġi Irlandiża u l-fatti rilevanti. Id-deċiżjoni tiddikjara b'mod żbaljat li ż-żewġ opinjonijiet mogħtija fl-1991 u fl-2007 mir-Revenue Commissioners Irlandiż "irrinunzjaw" għal dħul fiskali li l-Irlanda kienet tkun altrimenti intitolata li tiġbor mill-fergħat Irlandiżi ta' Apple Sales International (iktar 'il quddiem "ASI") u Apple Operations Europe (iktar 'il quddiem "AOE"). L-opinjonijiet ma kinux jinvolvu nuqqas ta' konformità mad-dritt Irlandiż. Ir-regoli ordinarji tat-taxxa applikabbli għal fergħat fl-Irlanda ta' kumpanniji mhux residenti jinsabu fit-Taqsima 25 tat-Taxes Consolidation Act 1997. L-opinjonijiet sempliċement applikaw it-Taqsima 25, li bi qbil mall-prinċipju ta' territorjalità, jintaxxa biss il-profitti attribwibbli lill-fergħa, u mhux il-profitt tal-kumpannija mhux magħmulin fl-Irlanda. Id-deċiżjoni tikklassifika wkoll b'mod żbaljat l-attivitajiet u r-responsabbiltajiet tal-fergħat Irlandiż ta' ASI u AOE. Dawn il-fergħat kienu jwettq funzjonijiet ta' rutina, iżda d-deċiżjonijiet kollha importanti fi ħdan ASI u AOE kienu jitwettqu fl-Istati Uniti, u l-profitti li jirriżultaw minn dawn id-deċiżjonijiet ma kinux proprjament attribwibbli lill-fergħat Irlandiżi ta' ASI u AOE. L-attribuzzjoni, min-naħa tal-Kummissjoni, tal-liċenzji ta' proprjetà intellettwali ta' Apple lill-fergħat Irlandiżi ta' AOE u ASI ma hijiex konsistenti mal-liġi Irlandiża u, barra minn hekk, ma hijiex konsistenti mal-prinċipji li hija tallega li tapplika, l-istess bħalma huwa r-rifjut iddikjarat tagħha li tieħu inkunsiderazzjoni l-attivitajiet ta' Apple Inc. It-tieni motiv ibbażat fuq l-allegazzjoni li l-Kummissjoni wettqet żbalji manifesti fl-evalwazzjoni tagħha tal-għajnuna mill-Istat. Id-dikjarazzjoni tal-Kummissjoni li ASI u AOE ingħataw "vantaġġ" hija żbaljata. L-opinjonijiet ma marrux lil hinn minn tassazzjoni "normali", għaliex ASI u AOE ma ħallsux inqas taxxa minn dik li kienet dovuta taħt it-Taqsima 25. Il-Kummissjoni tiddikjara wkoll b'mod żbaljat li l-opinjonijiet kienu selettivi. Is-sistema ta' riferiment tal-Kummissjoni tinjora b'mod żbaljat id-distinzjoni bejn kumpanniji residenti u dawk mhux residenti. Il-Kummissjoni tipprova tikteb mill-ġdid ir-regoli Irlandiżi dwar l-intaxxar tal-kumpanniji sabiex, fir-rigward tal-opinjonijiet, ir-Revenue Commissioners kellu japplika l-verżjoni tal-Kummissjoni tal-Arm's length principle (iktar 'il quddiem l-"ALP"). Dan il-prinċipju ma jifformax parti mid-dritt tal-Unjoni jew mil-liġi Irlandiża rilevanti fir-rigward tal-attribuzzjoni ta' profitt lil fergħa, u l-argument tal-Kummissjoni ma huwiex kompatibbli mas-sovranità tal-Istati Membri fil-qasam tat-tassazzjoni diretta. It-tielet motiv ibbażat fuq l-allegazzjoni li l-applikazzjoni mill-Kummissjoni tal-ALP hija inkonsistenti u manifestament żbaljata. Anki li kieku l-ALP kien legalment rilevanti (argument li ma huwiex aċċettat mill-Irlanda), xorta jibqa' l-fatt li l-Kummissjoni naqset milli tapplikah b'mod konsistenti jew milli teżamina s-sitwazzjoni ġenerali tal-grupp Apple. Ir-raba' motiv ibbażat fuq l-allegazzjoni li l-motivazzjoni sussidjarja tal-Kummissjoni hija żbaljata. Il-Kummissjoni żbaljat meta ċaħdet ix-xhieda tal-esperti prodotta mill-Irlanda li kienet turi li, anki li kieku l-ALP kien applikabbli (argument li ma huwiex aċċettat mill-Irlanda), it-trattament fiskali mogħti lil ASI u lil AOE kien konsistenti ma dan il-prinċipju. Il-ħames motiv ibbażat fuq l-allegazzjoni li l-motivazzjoni alternattiva tal-Kummissjoni hija żbaljat. Il-Kummissjoni hija żbaljata meta ssostni li l-ALP huwa inerenti fid-dritt Irlandiż, li t-Taqsima 25 kienet applikata b'mod inkonsistenti jew li t-Taqsima 25 tagħti diskrezzjoni mhux permessa. It-Taqsima 25 ma tagħti l-ebda tali diskrezzjoni lir-Revenue Commissioners. Is-sitt motiv ibbażat fuq l-allegazzjoni li l-Kummissjoni kisret ir-rekwiżiti proċedurali sostanzjali. Il-Kummissjoni qatt ma spjegat b'mod ċar it-teorija tagħha tal-għajnuna mill-Istat matul l-investigazzjoni, u d-deċiżjoni tinkludi konstatazzjonijiet fattwali li fuqhom l-Irlanda qatt ma kellha l-opportunità li tikkummenta. Il-Kummissjoni kisret l-obbligu ta' amministrazzjoni tajba billi naqset milli taġixxi b'mod imparzjali u f'konformità mad-dmir tagħha ta' diliġenza. Is-seba' motiv ibbażat fuq l-allegazzjoni li l-Kummissjoni kisret il-prinċipji ta' ċertezza legali u ta' aspettattivi leġittimi. Il-Kummissjoni kisret il-prinċipji ta' ċertezza legali u ta' aspettattivi leġittimi meta invokat allegati regoli tad-dritt tal-Unjoni li qatt ma ġew identifikati qabel. Dawn huma ġodda u l-kamp ta' applikazzjoni u l-effett tagħhom huma totalment inċerti. Il-Kummissjoni tinvoka dokumenti tal-OECD mill-2010, madankollu (anki li kieku kienu vinkolanti) dawn ma setgħux ikunu prevedibbli fl-1991 jew fl-2007. It-tmien motiv ibbażat fuq l-allegazzjoni li l-Kummissjoni ma kellhiex il-kompetenza biex tadotta d-deċiżjoni u kisret l-Artikoli 4 u 5 TUE u l-prinċipju tal-awtonomija fiskali tal-Istati Membri. Il-Kummissjoni ma għandha l-ebda kompetenza, taħt ir-regoli tal-għajnuna mill-Istat, sabiex unilateralment tissostitwixxi l-opinjoni tal-Istat Membru nnifsu dwar il-portata ġeografika u tal-firxa tal-ġurisdizzjoni fiskali tal-Istat Membru bl-opinjoni tagħha f'dan ir-rigward. L-għan tar-regoli dwar l-għajnuna mill-Istat huwa li jiġu indirizzati dawk l-interventi mill-Istat li jagħtu vantaġġ selettiv. Ir-Regoli dwar għajnuna mill-Istat min-natura tagħhom ma jistgħux jirrimedjaw nuqqas ta' qbil bejn sistemi tat-taxxa fuq livell globali. Id-disa' motiv ibbażat fuq l-allegazzjoni li l-Kummissjoni kisret b'mod manifest l-Artikolu 296 TFUE u l-Artikolu 41(2)(ċ) tal-Karta tad-Drittijiet Fundamentali tal-Unjoni Ewropea. Il-Kummissjoni manifestament kisret id-dmir tagħha li tipprovdi motivazzjoni ċara u mhux ambigwa fid-deċiżjoni tagħha, billi bbażat ruħha fl-istess ħin fuq xenarji fattwali gravement diverġenti, billi kkontradixxiet ruħha dwar l-oriġini tar-regola tar-regola li l-Irlanda hija akkużata li kisret, u billi ssuġġeriet li l-Irlanda tat għajnuna fir-rigward ta' profitti taxxabbli f'ġurisdizzjonijiet oħra. Lingwa tal-kawża: il-Grieg tannulla d-"dikjarazzjoni UE-Turkija" tat-18 ta' Marzu 2016, ippubblikata fl-istess ġurnata fl-istqarrija għall-istampa 144/16, tiddikjara n-nullità tal-effetti kollha tagħha, tiddeċiedi bi proċedura mħaffa, tordna s-sospensjoni immedjata tal-eżekuzzjoni tal-ftehim. Insostenn tar-rikors tiegħu, ir-rikorrent jinvoka seba' motivi. L-ewwel motiv ibbażat fuq il-fatt li dan il-ftehim huwa vvizzjat bi ksur ta' forma proċedurali sostanzjali, bi ksur materjali tad-dritt u b'abbuż ta' poter. It-tieni motiv ibbażat fuq rapporti rilevanti u fondati ta' Amnesty International, li juru l-ksur imsemmi iktar 'il fuq kif ukoll il-kriżi umanitarja li tirriżulta mill-ftehim. L-applikazzjoni tal-ftehim, li r-rikorrent jikkunsidra bħala ftehim internazzjonali proprja, wasslet għan-nuqqas ta' applikazzjoni sistematiku tas-sistema ta' ażil u għal ksur dirett tal-Konvenzjoni ta' Genève. It-tielet motiv ibbażat fuq bulletin ta' informazzjoni tad-deputati Ewropej tal-Grupp konfederali tax-xellug unit Ewropew. Il-ftehim jikkostitwixxi "ksur gravi u kontinwu" tal-valuri tal-Unjoni. Ir-raba' motiv ibbażat fuq il-ġurisprudenza tal-Qorti Ewropea tad-Drittijiet tal-Bniedem. Ir-rikors ikompli bl-argument internazzjonalment ipprovat li t-Turkija ma hijiex "pajjiż żgur", fid-dawl tar-rikors għal tortura u għal diversi kundanni għal ksur tad-drittijiet tal-bniedem. Il-ħames motiv ibbażat fuq it-TFUE. Ir-rikors jikkritika l-fatt li d-dikjarazzjoni abbużivament imsejjħa b'dan il-mod, tinkludi ksur manifest tal-ħames parti, Titolu V, tat-TFUE, dwar il-ftehim internazzjonali. Is-sitt motiv ibbażat fuq il-Karta tad-Drittijiet Fundamentali tal-Unjoni Ewropea. Il-ftehim jikser ukoll id-dritt internazzjonali tad-drittijiet tal-bniedem, inkluż id-dispożizzjonijiet tal-Karta tad-Drittijiet Fundamentali tal-Unjoni Ewropea, kemm jekk fir-rigward tad-dinjità tal-bniedem jew tar-"ritorn kollettivi" espressament ipprojbiti. B'mod iktar partikolari, ir-rikors jenfasizza l-ksur inkoxjenti, jew in-nuqqas ta' applikazzjoni volontarja, tad-direttivi espressament imsemmija dwar ir-risposta meħtieġa mill-Unjoni meta ffaċċjata bil-"fluss massiv" ta' persuni fil-fruntieri tagħha, b'mod partikolari meta huma vulnerabbli, kif ukoll direttivi li jistabbilixxu l-proċedura fil-qasam tal-protezzjoni internazzjonali u d-dritt ta' ażil. Is-seba' motiv ibbażat fuq dokumenti ta' organizzazzjonijiet professjonali u affidabbli. Ir-rikors jindika fil-fatt li, permezz ta' din il-ftehim, l-Unjoni Ewropea pprovokat, kemm fil-Greċja kif ukoll fit-Turkija, konċentrazzjoni enormi ta' persuni li jgħixu f'kundizzjonijiet ta' miżerja u fl-assenza ta' kull dritt, u jista' jkun ukoll li kienu vittmi ta' trattament ħażin mill-forzi tal-ordni. Fl-aħħar nett, ir-rikors huwa bbażat fuq il-konstatazzjoni li, ikkonfrontata b'tali realità umana u soċjali katastrofika, l-Unjoni Ewropea manifestament kisret l-obbligi tagħha ta' dritt tal-Unjoni u internazzjonali. Lingwa tal-kawża: l-Isvediż tannulla d-Deċiżjoni ta' Implementazzjoni tal-Kummissjoni C(2016) 5644, tas-7 ta' Settembru 2016, li tawtorizza għal ċerti użi s-sulfokromat taċ-ċomb isfar u s-sulfat tal-molibdat tal-kromat taċ-ċomb aħmar taħt ir-Regolament (KE) Nru 1907/2006 tal-Parlament Ewropew u tal-Kunsill, tat-18 ta' Diċembru 2006, dwar ir-reġistrazzjoni, il-valutazzjoni, l-awtorizzazzjoni u r-restrizzjoni ta' sustanzi kimiċi (REACH), li jistabbilixxi l-Aġenzija Ewropea għas-Sustanzi Kimiċi, li jemenda d-Direttiva 1999/45/KE u li jħassar ir-Regolament (KEE) Nru 793/93 tal-Kunsill u r-Regolament (KE) Nru 1488/94 tal-Kummissjoni kif ukoll id-Direttiva 76/769/KEE tal-Kunsill u d-Direttivi 91/155/KEE, 93/67/KEE, 93/105/KE u 2000/21/KE tal-Kummissjoni (id-deċiżjoni kkontestata), u tikkundanna lill-Kummissjoni għall-ispejjeż. Insostenn tar-rikors tiegħu, ir-rikorrent jinvoka tliet motivi. L-ewwel motiv, ibbażat fuq l-allegazzjoni li l-Kummissjoni eċċediet is-setgħat ta' implementazzjoni tagħha taħt l-Artikolu 291(2) TFUE u r-Regolament (KE) Nru 1907/2006. Il-Kummissjoni eċċediet is-setgħat ta' implementazzjoni tagħha billi ma ħaditx inkunsiderazzjoni l-Artikoli 55 u 60(4) tar-Regolament Nru 1907/2006 u billi tat l-awtorizzazzjoni mitluba mingħajr ma kienu ssodisfatti l-kundizzjonijiet stabbiliti fir-regolament għall-għoti ta' tali awtorizzazzjoni u b'mod li jmur kontra l-għanijiet tar-regolament. Il-Kummissjoni ma ħaditx inkunsiderazzjoni l-Artikolu 60(4) tar-Regolament Nru 1907/2006 billi tat l-awtorizzazzjoni mingħajr hija stess ma wettqet evalwazzjoni tal-kundizzjonijiet għal tali għoti skont dak l-artikolu u mingħajr ma investigat b'mod suffiċjenti jekk il-kundizzjonijiet għall-għoti tal-awtorizzazzjoni taħt dak l-artikolu humiex issodisfatti. It-tieni motiv, ibbażat fuq l-allegazzjoni li l-Kummissjoni wettqet evalwazzjoni manifestament ħażina u applikazzjoni ħażina tal-liġi. L-istess fatti bħal dawk msemmija fir-rigward tal-ewwel motiv jifformaw il-bażi ta' dan il-motiv ukoll. In-nuqqas ta' teħid inkunsiderazzjoni mill-Kummissjoni tal-Artikoli 55 u 60(4) tar-Regolament Nru 1907/2006, kif deskritt iktar 'il fuq, għaldaqstant ifisser ukoll li, fid-deċiżjoni kkontestata, il-Kummissjoni kjarament wettqet evalwazzjoni żbaljata u applikazzjoni żbaljata tal-liġi. It-tielet motiv, ibbażat fuq l-allegazzjoni li l-Kummissjoni naqset milli tieħu inkunsiderazzjoni l-prinċipju ta' prekawzjoni u l-obbligu ta' motivazzjoni. Il-Kummissjoni naqset milli tieħu inkunsiderazzjoni l-prinċipju ta' prekawzjoni billi tat l-awtorizzazzjoni mingħajr ma wettqet hija stess evalwazzjoni tal-kundizzjonijiet għal dan taħt l-Artikolu 60(4) tar-Regolament Nru 1907/2006 u mingħajr ma investigat b'mod suffiċjenti jekk il-kundizzjonijiet għall-għoti ta' awtorizzazzjoni taħt dak l-artikolu humiex issodisfatti. Fi kwalunkwe każ, il-Kummissjoni naqset milli tosserva l-obbligu tagħha ta' motivazzjoni li jirriżulta mill-Artikolu 296 TFUE, l-Artikolu 130 tar-Regolament Nru 1907/2006 u l-prinċipju ta' amministrazzjoni tajba, peress li ma huwiex possibbli li wieħed ikun jaf mid-deċiżjoni kkontestata kif il-Kummissjoni evalwat jekk il-kundizzjonijiet għall-għoti tal-awtorizzazzjoni skont l-Artikolu 60(4) tar-regolament humiex issodisfatti. Lingwa tal-kawża: l-Ingliż tordna l-konvenuta tikkompensa d-dannu materjali u mhux materjali subit mir-rikorrenti bħala riżultat ta' abbuż u kxif tad-data personal tiegħu/tagħha u diversi irregolaritajiet oħrajn li seħħew matul il-proċedimenti biex jiġu trattati t-talbiet tiegħu/tagħha għall-aċċess għal dokumenti skont ir-Regolament Nru 1049/2001 u t-talbiet tiegħu/tagħha għal aċċess ta' informazzjoni skont l-Artikolu 13 tar-Regolament Nru 45/2001; tordna l-konvenuta tikkompensa d-dannu materjali u mhux materjali subit mir-rikorrenti bħala riżultat ta' ksur ta' diversi regoli intiżi li jagħtu drittijiet lill-individwi; tordna l-konvenuta tikkompensa d-dannu materjali u mhux materjali subit mir-rikorrenti minħabba l-azzjonijiet irregolari tal-konvenuta matul l-eżekuzzjoni tas-sentenza fil-Kawża T-658/13P; tordna l-konvenuta tikkompensa d-dannu morali tar-rikorrenti; tordna l-konvenuta tħallas id-danni materjali; tikkundanna l-konvenuta għall-ispejjeż legali mħallsa mir-rikorrenti talli fittxet parir legali fil-fażi prekontenzjuża; tordna l-konvenuta tħallas interessi moratorji fuq l-ammont eventwalment mogħti; tikkundanna l-konvenuta għall-ispejjeż kollha, anki fil-każ li r-rikors ikun miċħud. Insostenn tar-rikors tagħha, ir-rikorrenti tinvoka żewġ motivi. L-ewwel motiv ibbażat fuq ksur ta' regoli intiżi li jagħtu drittijiet lill-individwi, inkluż, fost oħrajn, ksur tar-regoli dwar il-protezzjoni tad-data previsti fl-Artikolu 4(1)(b) tar-Regolament Nru 1049/2001 moqri flimkien mal-Artikolu 4(4) tal-istess regolament u mar-regoli ta' implementazzjoni tar-Regolament Nru 1049/2001, ksur tal-Artikolu 8 tal-Konvenzjoni Ewropea tad-Drittijiet tal-Bniedem (KEDB), ksur tar-regoli dwar il-protezzjoni tad-data previsti f'artikoli varji tar-Regolament Nru 45/2001 u f'regoli ta' implementazzjoni tar-Regolament Nru 45/2001, u ksur tad-dmir ta' premura. It-tieni motiv ibbażat fuq ksur tad-dmir ta' kunfidenzjalità li wassal għall-kxif tad-data personali tar-rikorrenti lill-partijiet terzi u lill-istampa, u bbażat fuq abbuż ta' poteri u nuqqas manifest u gravi tad-diliġenza u kura dovuta matul tranżazzjonijiet ta' pproċessar tad-data personali tar-rikorrenti. Lingwa tar-rikors: il-Ġermaniż tannulla d-deċiżjoni kkontestata; tikkundanna lill-EUIPO għall-ispejjeż. Ksur tal-Artikolu 7(1)(b) u (c) tar-Regolament Nru 207/2009; Ksur tal-Artikolu 75 tar-Regolament Nru 207/2009. Lingwa tar-rikors: il-Ġermaniż tannulla d-deċiżjoni kkontestata; tikkundanna lill-EUIPO għall-ispejjeż. Ksur tad-dispożizzjonijiet ikkunsidrati flimkien tal-Artikolu 52(1)(a) u tal-Artikolu 7(1)(b) tar-Regolament Nru 207/2009. Lingwa tal-kawża: il-Ġermaniż tannulla d-deċiżjoni kkontestata; tikkundanna lill-EUIPO għall-ispejjeż. Ksur tal-Artikolu 7(1)(b), (c) u (g) tar-Regolament Nru 207/2009; Ksur tal-Artikolu 7(2) tar-Regolament Nru 207/2009. Lingwa tar-rikors: il-Ġermaniż tannulla d-deċiżjoni kkontestata; tikkundanna lill-EUIPO għall-ispejjeż. Ksur tal-Artikolu 151(2) tar-Regolament Nru 207/2009 flimkien mar-Regola 19(2)(a) tar-Regolament Nru 2868/95; Ksur tar-Regola 19(2)(a)(ii) u (3), kif ukoll tar-Regola 20(1) tar-Regolament Nru 2868/95; Ksur tal-prinċipji ta' ċertezza legali, ta' amministrazzjoni tajba, ta' ugwaljanza fit-trattament u ta' non-retroattività Lingwa tal-kawża: il-Pollakk tannulla d-deċiżjoni tal-Kummissjoni Ewropea tat-28 ta' Ottubru 2016 dwar emendi għall-kundizzjonijiet tal-eżenzjoni mill-obbligu li jiġu applikati ċerti rekwiżiti tad-dritt tal-Unjoni għall-pipeline tal-gass OPAL; tikkundanna lill-Kummissjoni tħallas l-ispejjeż tal-kawża. Insostenn tar-rikors tagħha, ir-rikorrenti tinvoka erbatax-il motiv. L-ewwel motiv ibbażat fuq ksur tad-drittijiet fundamentali u evalwazzjoni żbaljata tal-att promotur tal-proċedura dwar l-emenda għall-eżenzjoni preċedenti tal-pipeline tal-gass OPAL mill-obbligu li jiġu applikati ċerti rekwiżiti tad-dritt tal-Unjoni, mogħtija fl-2009 permezz ta' deċiżjoni tar-regolatur tal-enerġija Ġermaniż, il-Bundesnetzagentur. It-tieni motiv ibbażat fuq in-nuqqas ta' kompetenza fl-għoti ta' deċiżjoni li temenda l-eżenzjoni tal-pipeline tal-gass OPAL mill-obbligu li jiġu applikati ċerti rekwiżiti tad-dritt tal-Unjoni. It-tielet motiv ibbażat fuq interpretazzjoni żbaljata tal-kundizzjoni ta' eleġibbiltà għall-eżenzjoni tal-infrastruttura tal-gass fl-Artikolu 36(1) moqri flimkien mal-Artikolu 2(17) tad-Direttiva 2009/73/KE. Skont l-Artikolu 36(1) tad-Direttiva 2009/73/KE, eżenzjoni tista' tingħata biss fil-każ ta' interkonnetturi, faċilitajiet ta' LNG u faċilitajiet ta' ħżin. Madankollu, "interkonnettur" huwa linja ta' trażmissjoni li taqsam jew hija mxerrda fuq fruntiera bejn Stati Membri għall-uniku skop li tgħaqqad is-sistemi ta' trażmissjoni nazzjonali ta' dawn l-Istati Membri. Il-pipeline tal-gass OPAL ma huwiex "interkonnettur" peress li dan jingħaqad mal-pipeline Gazelle li jgħaddi mit-territorju Ċek u huwa għalhekk pipeline tal-gass ta' tranżitu, li jittrasporta l-gass miġbur minn OPAL lura lejn il-Ġermanja. Ir-raba' motiv ibbażat fuq interpretazzjoni żbaljata tal-kundizzjoni ta' eliġibbiltà għall-eżenzjoni tal-infrastruttura tal-gass fl-Artikolu 36(1)(b) moqri flimkien mal-Artikolu 2(33) tad-Direttiva 2009/73/KE. Il-kundizzjoni għall-għoti ta' eżenzjoni regolatorja għal infrastrutturi maġġuri ġodda tal-gass hija li l-livell tar-riskju marbut mal-investiment huwa tali li l-investiment ma jsirx kemm-il darba ma tingħatax l-eżenzjoni regolatorja. L-investiment għall-kostruzzjoni tal-pipeline tal-gass OPAL sar u tlesta finalment fit-13 ta' Lulju 2011 u, għalhekk, ma jistax jingħad li hemm xi riskju ulterjuri bħal dan. Il-ħames motiv ibbażat fuq interpretazzjoni żbaljata tal-kundizzjoni ta' eliġibbiltà għall-eżenzjoni tal-infrastruttura tal-gass fl-Artikolu 36(1)(a) u (e) tad-Direttiva 2009/73/KE u, konsegwentement, il-konstatazzjoni li l-emenda tal-eżenzjoni regolatorja tal-pipeline tal-gass OPAL ma taffettwax ħażin il-kompetizzjoni fis-suq tal-gass. Is-sitt motiv ibbażat fuq interpretazzjoni żbaljata tal-kundizzjoni ta' eliġibbiltà għall-eżenzjoni tal-infrastruttura tal-gass fl-Artikolu 36(1)(a) tad-Direttiva 2009/73/KE u, konsegwentement, il-konstatazzjoni li l-emenda tal-eżenzjoni regolatorja tal-pipeline tal-gass OPAL ittejjeb is-sigurtà tal-provvista tal-gass fis-suq intern. Is-seba' motiv ibbażat fuq in-nuqqas tal-Bundesnetzagentur li jieħu inkunsiderazzjoni d-dispożizzjonijiet tal-Artikolu 102 TFEU fl-adozzjoni tad-deċiżjoni dwar l-eżenzjoni fis-sens tal-Artikolu 36 tad-Direttiva 2009/73/KE. It-tmien motiv ibbażat fuq ksur tal-prinċipji ta' ċertezza legali u ta' protezzjoni tal-aspettattivi leġittimi. Id-disa' motiv ibbażat fuq ksur tal-prinċipju ta' proporzjonalità. L-għaxar motiv ibbażat fuq trattament favorevoli tal-infrastruttura li hija s-suġġett tal-eżenzjoni, li l-istatus tagħha huwa inkompatibbli mad-dritt tal-Unjoni. Il-ħdax u t-tnax-il motiv ibbażati fuq ksur, rispettivament, tal-Artikolu 274 u tal-Artikolu 254 tal-Ftehim ta' Assoċjazzjoni bejn l-Unjoni Ewropea u l-Istati Membri tagħha, minn naħa, u l-Ukraina, min-naħa l-oħra. It-tlettax-il motiv ibbażat fuq ksur tal-Artikolu 7 TFUE bl-adozzjoni ta' deċiżjoni li tmur kontra l-politiki tal-Unjoni Ewropea. L-erbatax-il motiv, fis-sens tal-Artikolu 277 TFEU, ibbażat fuq l-invalidità tal-Artikolu 2(33) moqri flimkien mal-Artikolu 36(1) tad-Direttiva 2009/73/KE, sa fejn dan jintroduċi arbitrarjament distinzjoni diskriminatorja bejn infrastruttura koperta mill-eżenzjoni regolatorja u infrastrutturi oħra li ma humiex eliġibbli għal tali eżenzjoni. Lingwa tal-kawża: il-Franċiż tordna, bħala miżura ta' organizzazzjoni tal-proċedura, il-produzzjoni tal-minuti tal-laqgħa tas-17 ta' Marzu 2016; tannulla d-deċiżjonijiet ikkontestati tat-22 ta' April 2016 u tat-18 ta' Mejju 2016; tikkundanna lil Eurojust jikkumpensa d-dannu subit minn QE, stmat, suġġett għal żieda jew għal tnaqqis matul il-proċedura, għal EUR 20 000 (għoxrin elf Euro), flimkien mal-interessi mid-data tat-tressiq tal-ilment tat-8 ta' Lulju 2016, ikkalkolati abbażi tar-rata ffissata mill-Bank Ċentrali Ewropew għat-tranżazzjonijiet prinċipali ta' rifinanzjament, applikabbli matul il-perijodu kkonċernat, miżjuda b'żewġ punti; tikkundanna lil Eurojust għall-ispejjeż kollha. Insostenn tar-rikors, ir-rikorrent jinvoka tliet motivi. L-ewwel motiv, ibbażat fuq in-nuqqas ta' bażi legali, il-ksur tad-dritt għal smigħ kif ukoll il-ksur tal-prinċipju ta' proporzjonalità li jivvizzjaw id-deċiżjoni tat-22 ta' April 2016. It-tieni motiv, ibbażat fuq il-ksur tal-Artikolu 23(2) tal-Anness IX tar-Regolamenti tal-Persunal tal-Unjoni Ewropea, żball manifest ta' evalwazzjoni, il-ksur tal-prinċipju ta' proporzjonalità u tad-dmir ta' premura li jivvizzjaw id-deċiżjoni tat-18 ta' Mejju 2016. It-tielet motiv, ibbażat fuq l-abbuż ta' poter u tal-kunflitt ta' interessi li jivvizzjaw iż-żewġ deċiżjonijiet ikkontestati. Lingwa tal-kawża: l-Ingliż preliminarjament, fejn huwa xieraq, tiddikjara l-invalidità u n-nuqqas ta' applikabbiltà tal-Artikolu 90 tar-Regolamenti tal-Persunal fir-rigward tal-proċeduri inwkistjoni taħt l-Artikolu 277 tat-Trattat dwar il-Funzjonament tal-Unjoni Ewropea; tannulla d-deċiżjoni kkontestata kollettivament, b'mod speċifiku d-deċiżjoni tad-Direttorat tal-Iżvilupp tar-Riżorsi Umani, tad-29 ta' Jannar 2016, li isem ir-rikorrent ma jiġix inkluż fil-lista ta' kandidati magħżula u d-deċiżjoni tal-25 ta' Awwissu 2016 li tiċħad l-appell taħt l-Artikolu 90 tar-Regolamenti tal-Persunal; tannulla l-avviż ta' kompetizzjoni interna 2015/023 iċċirkolata fost il-membri tal-persunal fit-18 ta' Settembru 2015; tannulla fl-intier tagħha il-lista mhux iffinalizzata ta' uffiċjali magħżula li jieħdu sehem fil-programm ta' taħriġ imsemmi iktar 'il quddiem; tikkundanna lill-kontenut għall-ispejjeż tar-rikorrent. Insostenn tar-rikors tiegħu, ir-rikorrent jinvoka ħames motivi li jirrigwardaw il-ksur tar-Regolamenti tal-Persunal, ta' rekwiżiti proċedurali essenzjali, kif ukoll il-ksur tat-Trattati tal-Unjoni u tal-prinċipji ġenerali tad-dritt tal-Unjoni: L-ewwel motiv ibbażat fuq żball manifest ta' evalwazzjoni. It-tieni motiv ibbażat fuq ksur tal-protezzjoni ġudizzjarja effettiva, ksur tal-Artikolu 41 tal-Karta tad-Drittijiet Fundamentali tal-Unjoni Ewropea u eċċezzjoni ta' illegalità u nuqqas ta' applikabbiltà taħt l-Artikolu 277 tat-Trattat dwar il-Funzjonament tal-Unjoni Ewropea fir-rigward tal-illegalità u n-nuqqas ta' applikabbiltà tal-Artikolu 90 tar-Regolamenti tal-Persunal. It-tielet motiv ibbażat fuq ksur tad-dmir ta' amministrazzjoni tajba. Ir-raba' motiv ibbażat fuq ksur tal-prinċipju ta' proporzjonalità u fuq diskriminazzjoni. Il-ħames motiv ibbażat fuq ksur tal-aspettattivi leġittimi tar-rikorrent u tal-prinċipju ta' ugwaljanza. Lingwa tal-kawża: il-Ġermaniż tannulla d-deċiżjoni kkontestata; tikkundanna lill-EUIPO għall-ispejjeż, inklużi dawk sostnuti fil-kuntest tal-proċedimenti tal-appell quddiem l-EUIPO; iżżomm seduta. Ksur tal-Artikolu 7(1)(b) tar-Regolament Nru 207/2009. tannulla d-deċiżjoni kkontestata; Ksur tal-Artikolu 8(1)(b) tar-Regolament Nru 207/2009. Lingwa tal-kawża: il-Ġermaniż tannulla d-deċiżjoni kkontestata u tibgħat il-każ lura quddiem il-konvenut sabiex titkompla l-proċedura ta' reġistrazzjoni fir-rigward tat-trade mark tal-Unjoni Nru 14 303 465; tikkundanna lill-EUIPO għall-ispejjeż, inklużi dawk esposti matul il-proċedimenti quddiem il-Bord tal-Appell tal-EUIPO. Ksur tal-Artikolu 7(1)(b) u (c) tar-Regolament Nru 207/2009 u tal-Artikolu 7(2) tar-Regolament Nru 207/2009. Lingwa tal-kawża: l-Ingliż tiddikjara r-rikors ammissibbli; tikkundanna lill-Kummissjoni Ewropea għall-ispejjeż Insostenn tar-rikors tagħha, ir-rikorrenti tinvoka ħames motivi. L-ewwel motiv huwa bbażat fuq l-allegazzjoni li l-Kummissjoni, billi pproċediet mingħajr bażi legali valida, kisret il-prinċipju tal-għoti sanċit fl-Artikolu 5(1) u (2) TUE; It-tieni motiv huwa bbażat fuq l-allegazzjoni li l-Kummissjoni kisret l-Artikolu 266 TFUE billi naqset milli tadotta miżuri neċessarji għall-eżekuzzjoni tas-sentenza tal-Qorti tal-Ġustizzja, tal-4 ta' Frar 2016, C & J Clark International u Puma, C-659/13 u C-34/14, EU:C:2016:74; Ir-raba' motiv huwa bbażat fuq l-allegazzjoni li l-Kummissjoni, billi imponiet dazji antidumping mingħajr ma wettqet evalwazzjoni ġdida tal-interess tal-Unjoni, kisret l-Artikolu 21 tar-regolament bażiku u li, fi kwalunkwe każ, kien manifestament żbaljat li jijġi konkluż li l-istabbilment tad-dazju antidumping kien fl-interess tal-Unjoni; Il-ħames motiv huwa bbażat fuq l-allegazzjoni li l-Kummissjoni, billi adottat att li jmur lil hinn minn dak li huwa neċessarju sabiex jintlaħaq l-għan tagħha, kisret l-Artikolu 5(1) u (4) TUE. Lingwa tar-rikors: il-Ġermaniż tirriforma d-deċiżjoni kkontestata b'tali mod li din tiċħad l-appell fl-intier tiegħu; tilqa' l-applikazzjoni għal reġistrazzjoni Nru 12 314 753; tikkundanna lill-opponent għall-ispejjeż tal-proċedimenti tal-appell u tikkundanna lill-konvenut għall-ispejjeż l-oħra. Ksur tal-Artikolu 8(1)(b) tar-Regolament Nru 207/2009. Lingwa tal-kawża: il-Franċiż tannulla d-deċiżjoni tal-Kwesturi tal-Parlament Ewropew tal-4 ta' Ottubru 2016 billi din tikkonferma biss id-deċiżjoni tal-irkupru tas-somma ta' EUR 320 026,23 mingħand Jean-Marie Le Pen; tannulla d-deċiżjoni tas-Segretarju Ġenerali tal-Parlament Ewropew tad-29 ta' Jannar 2016; tannulla n-nota ta' debitu Nru 2016-195 tal-4 ta' Frar 2016; tikkundanna lill-Parlament Ewropew għall-ispejjeż kollha ta' din l-istanza; tordna lill-Parlament Ewropew iħallas lil Jean-Marie Le Pen is-somma ta' EUR 50 000 bħala spejjeż li jistgħu jinġabru. Insostenn tar-rikors tiegħu, ir-rikorrent jinvoka żewġ motivi. L-ewwel motiv ibbażat fuq difetti li jaffettwaw il-legalità esterna tal-atti kkontestati. Dan il-motiv huwa maqsum fi tliet partijiet. L-ewwel parti, li tipprovdi li huwa l-Bureau tal-Parlament Ewropew u mhux is-Segratarju Ġenerali jew il-Kwesturi li għandhu ġurisdizzjoni fil-qasam tad-deċiżjonijiet finanzjarji li jirrigwardaw il-partiti politiċi u, għaldaqstant, id-deputati. It-tieni parti, li tipprovdi li l-Bureau tal-Parlament Ewropew ma jistax ibiddel in-natura u l-portata tal-kompetenza tiegħu. Madankollu, is-Segretarju Ġenerali ma pproduċa l-ebda delega mill-President tal-Bureau tal-Parlament li tagħtih is-setgħa jadotta u jinnotifika d-deċiżjoni tad-29 ta' Jannar 2016 għar-riżoluzzjoni ta' kwistjonijiet finanzjarji li jirrigwardaw deputat. Lanqas il-Kwesturi ma kienu kompetenti jieħdu d-deċiżjoni tal-4 ta' Ottubru 2016, għalkemm ġiet ippreżentata quddiemhom "deċiżjoni" meħuda minn awtorità amministrattiva li wkoll inkompententi, jiġifieri, is-Segretarju Ġenerali tal-Parlament Ewropew. It-tielet parti, ibbażata fuq l-assenza ta' motivazzjoni tad-deċiżjoni tal-Kwesturi tal-Parlament Ewropew. It-tieni motiv ibbażat fuq difetti li jaffettwaw il-legalità interna tal-atti kkontestati. Dan il-motiv huwa maqsum fi tmien partijiet. L-ewwel parti, li tipprovdi li d-deċiżjoni tal-Kwesturi ma hijiex intiża tistabbilixxi n-natura allegatament indebita tas-somom imħallsa. Minn dan isegwi li din id-deċiżjoni hija parzjali, peress li hija intiża biss għall-irkupru. F'dan l-istadju, ma teżisti l-ebda deċiżjoni dwar il-konstatazzjoni li s-somom imħallsa lir-rikorrent ma kinux dovuti u, għaldaqstant, l-att tas-Segretarju Ġenerali għandu jiġi rtirat, kif għandha tiġi wkoll irtirata d-deċiżjoni li tordna l-irkupru tas-somom ikkontestati. It-tieni parti, li tipprovdi li l-atti kkontestati huma vvizzjati bi żball manifest ta' evalwazzjoni. It-tielet parti, ibbażata fuq ksur tal-prinċipju ta' proporzjonalità. Ir-raba' parti, ibbażata fuq l-oneru tal-prova, għaliex ma huwiex ir-rikorrent li għandu juri li l-assistent inkwistjoni kien effettivament jaħdem għalih u li x-xogħol li kien iwettaq kien neċessarju u direttament marbut mal-eżerċizzju tal-mandat parlamentari tar-rikorrent. Il-ħames parti, li tipprovdi li l-atti kkontestati jippreġudikaw id-drittijiet politiċi tal-assistenti lokali. Is-sitt parti, li tipprovdi li l-atti kkontestati huma vvizzjati b'użu ħażin ta' poter u ta' proċedura. Is-seba' parti, li tipprovdi li l-atti kkontestati huma ta' natura diskriminatorja. Id-deċiżjonijiet ikkontestati għandhom, barra minn hekk, l-uniku skop li jikkawżaw dannu għall-attività politika tar-rikorrent. It-tmien parti, ibbażata fuq il-preġudizzju tal-indipendenza tar-rikorrent bħala deputat Ewropew. tannulla d-deċiżjoni kkontestata; tikkundanna lill-EUIPO għall-ispejjeż. Ksur tal-Artikolu 7(1)(b) u (c) tar-Regolament dwar it-trade mark tal-Unjoni Ewropea. Lingwa tal-kawża: il-Franċiż prinċipalment, tiddikjara bħala nulla u bla effett id-deċiżjoni Nru AT.40023 tas-26 ta' Lulju 2016 (Artikolu 264 TFUE); sussidjarjament, tannulla d-deċiżjoni Nru AT.40023 tas-26 ta' Lulju 2016 kkontestata, sa fejn tikkonċerna s-suq Franċiż u l-kuntratti eżistenti jew futuri ta' GROUPE CANAL +; tagħti kwanlunkwe digriet li l-Qorti Ġenerali tikkunsidra xieraq; tikkundanna lill-Kummisjoni għall-ispejjeż kollha sostnuti mill-kumpannija GROUPE CANAL +. Insostenn tar-rikors tagħha, ir-rikorrenti tinvoka erba' motivi. L-ewwel motiv ibbażat fuq żball manifest ta' evalwazzjoni tal-Kummissjoni meta kkunsidrat il-kuntratt konkluż bejn GROUP CANAL + u Pictures International Limited (iktar 'il quddiem "Paramount") bħala li huwa kuntrarju, minħabba l-għan tiegħu, għall-Artikolu 101(1) TFUE u meta kkunsidrat li l-impenji proposti minn Paramount ma kinux jaffettwaw id-diversità kulturali u b'mod iktar ġenerali l-finanzjament u l-użu ta' films fiż-ŻEE. Dan il-motiv huwa magħmul minn żewġ partijiet. L-ewwel parti, ibbażata fuq il-kompatibbiltà tal-klawżoli pprojbiti mad-dritt tal-akkordji. L-ewwel nett, id-deċiżjoni kkontestata ġiet adottata biss fid-dawl ta' perċezzjoni wiesa' u żbaljata fid-dritt tal-kunċett ta' għan antikompetittiv, li wassal lill-Kummissjoni Ewropea tastjeni milli tanalizza, jew tal-anqas turi, l-effetti tal-klawżoli ta' territorjalità. It-tieni nett, l-evalwazzjoni tan-natura allegatament antikompetittiva tal-klawżoli ta' territorjalità li jirriżultaw unikament minn interpretazzjoni ħażina tal-funzjonament tas-suq tat-televixin bi ħlas. It-tielet nett, il-klawżoli ta' esklużività territorjali li l-Kummissjoni tqis li huma antikompetittivi huma għall-kuntrarju neċessarji għal kompetizzjoni bbażata fuq il-mertu effettiva fuq is-suq tat-televixin bi ħlas. It-tieni parti, bbażata fuq il-preġudizzju għad-diversità kulturali, għall-finanzjament u l-użu ta' films wara li ngħatat id-deċiżjoni kkontestata. L-ewwel nett, id-deċiżjoni kkontestata għandha l-effett li tillimita l-finanzjament tal-offerta awdjoviżiva b'espressjoni oriġinali Franċiża, u b'hekk tħassar il-kompetizzjoni fuq is-suq tat-televixin bi ħlas. It-tieni nett, billi tillimita l-finanzjament tal-offerta awdjoviżiva, id-deċiżjoni kkontestata għandha l-effett li tillimita l-kwalità u d-diversità tal-offerta proposta lill-konsumatur. It-tieni motiv ibbażat fuq il-fatt li l-Kummissjoni manifestament qabżet il-limiti tas-setgħa diskrezzjonali tagħha meta aċċettat impenji ta' natura li jirrispondu għat-tħassib ta' kompetizzjoni li ma kinitx esprimiet fl-evalwazzjoni preliminari tagħha. Dan il-motiv huwa magħmul minn żewġ partijiet. L-ewwel parti, skont liema d-deċiżjoni kkontestata tapplika għal impenji li jieħdu inkunsiderazzjoni l-kuntratti kollha konklużi max-xandara tat-televiżjoni taż-ŻEE meta l-evalwazzjoni preliminari kienet tinkludi biss il-kuntratti li jikkonċernaw drittijiet esklużivi għar-Renju Unit u l-Irlanda. It-tieni parti, skont liema l-fomulazzjoni tal-impenji twassal sabiex tiġi eskluża l-applikazzjoni tagħhom fir-Renju Unit ladarba dan ikun telaq mill-Unjoni Ewropea filwaqt li dawn ikomplu japplikaw fuq is-swieq l-oħra li ma humiex imsemmija fid-dikjarazzjoni tal-oġġezzjonijiet u ma ġewx analizzati mill-Kummissjoni. It-tielet motiv ibbażat fuq ksur manifest mill-Kummissjoni tal-prinċipju ta' proporzjonalità. Dan il-motiv huwa magħmul minn tliet partijiet. L-ewwel nett, l-impenji li saru vinkolanti permezz tad-deċiżjoni kkontestata ma humiex adegwati għat-tħassib ta' kompetizzjoni mqajjem preliminarjament mill-Kummissjoni. It-tieni nett, l-impenji li saru obbligatorji permezz tad-deċiżjoni kkontestata jmorru kontra l-interessi ta' terzi persuni, li jikser il-proporzjonalità ta' dawn il-miżuri u jiġġustifika l-annullament tagħhom. It-tielet nett, il-Qorti Ġenerali għandha tirrikonoxxi l-ħtieġa għall-Kummissjoni li tiżgura l-proporzjonalità tal-impenji fil-konfronti tat-terzi persuni kkonċernati. Ir-raba' motiv ibbażat fuq użu ħażin ta' poter imwettaq mill-Kummissjoni, peress li l-impenji li hija għamlet obbligatorji jinferixxu fil-proċess leġiżlattiv għaddej quddiem il-Parlament Ewropew, li esprima riżervi u preokkupazzjonijiet dwar it-tħassir tat-territorjalità tal-liċenzji fis-settur awdjoviżiv u l-impatt tiegħu fuq il-finanzjament taċ-ċinema, il-konċentrazzjoni tas-settur u d-diversità kulturali. Il-Kummissjoni ma ħadet l-ebda kont, u b'hekk indebitament antiċipat ir-riżultat ta' diskussjonijiet importanti leġiżlattivi peress li mexxiet negozzjati ma' impriża waħda mhux Ewropea, jiġifieri Paramount. Dan il-motiv huwa magħmul minn żewġ partijiet. L-ewwel parti, skont liema d-deċiżjoni kkontestata tilħaq għan li jaqa' taħt il-kompetenzi u l-għanijiet tal-leġiżlatur u mhux tal-Kummissjoni li b'hekk issostitwiet ruħha għal-leġiżlatur Ewropew. It-tieni parti, skont liema s-sensiela ta' indizji mressqa minn GROUPE CANAL + hija ta' natura li tikkostitwixxi bidu ta' prova suffiċjenti sabiex tqajjem dubju serju dwar ir-responsabbiltà tal-Kummissjoni fid-deċiżjoni kkontestata. Lingwa tal-kawża: l-Ingliż tannulla d-deċiżjoni kkontestata; tikkundanna lill-EUIPO għall-ispejjeż. Ksur tal-Artikolu 7(1)(c) tar-Regolament Nru 207/2009. Lingwa tal-kawża: il-Pollakk tannulla d-deċiżjoni tal-Kummissjoni Ewropea, tat-28 ta' Ottubru 2016, dwar l-emenda fil-kundizzjonijiet tal-eżenzjoni tal-pipeline Opal mill-obbligu tal-applikazzjoni tal-prinċipju ta' aċċess minn terzi (TPA) u mil-leġiżlazzjoni dwar it-tariffi maħruġa skont id-Direttiva 2003/55/KE; tikkundanna lill-Kummissjoni għall-ispejjeż. Insostenn tar-rikors tagħha, ir-rikorrenti tinvoka ħames motivi. L-ewwel motiv, ibbażat fuq ksur tal-Artikolu 36(1)(a) tad-Direttiva 2009/73/KE, moqri flimkien mal-Artikolu 194(1)(b) TFUE, kif ukoll fuq ksur tal-prinċipju ta' solidarjetà, minħabba l-għoti ta' eżenzjoni leġiżlattiva ġdida favur il-pipeline Opal, minkejja li din l-eżenzjoni tikkomprometti s-sigurtà tal-provvista tal-gass. It-tieni motiv, ibbażat fuq nuqqas ta' kompetenza tal-Kummissjoni u fuq ksur tal-Artikolu 36(1), moqri flimkien mal-Artikolu 2(17) tad-Direttiva 2009/73/KE, minħabba l-għoti ta' eżenzjoni leġiżlattiva ġdida favur il-pipeline Opal, minkejja li dan il-pipeline ma jikkostitwixxix "interkonnessjoni". It-tielet motiv, ibbażat fuq ksur tal-Artikolu 36(1)(b) tad-Direttiva 2009/73/KE, minħabba l-għoti ta' eżenzjoni leġiżlattiva ġdida favur il-pipeline Opal, minkejja l-assenza ta' riskju li l-investiment ma jitwettaqx mingħajr l-għoti ta' din l-eżenzjoni. Ir-raba' motiv, ibbażat fuq ksur tal-Artikolu 36(1)(a) u (e) tad-Direttiva 2009/73/KE, minħabba l-għoti ta' eżenzjoni leġiżlattiva ġdida favur il-pipeline Opal, minkejja l-effett negattiv ta' tali eżenzjoni fuq il-kompetizzjoni. Il-ħames motiv, ibbażat fuq ksur ta' konvenzjonijiet internazzjonali li jorbtu lill-Unjoni Ewropea, jiġifieri tat-Trattat dwar il-Karta tal-Energija, tat-Trattat li jistabbilixxi l-Komunità Ewropea, kif ukoll tal-Ftehim ta' Assoċjazzjoni mal-Ukraina. Lingwa tal-kawża: il-Ġermaniż tannulla l-atti tal-Kummissjoni, li joriġinaw mill-unità ta' kontroll tal-konċentrazzjonijiet tad-Direttorat Ġenerali tal-Kompetizzjoni, fil-kuntest tal-implementazzjoni tat-tielet kundizzjoni ("miżura korrettiva mhux MNO") tad-Deċiżjoni M.7018, b'mod partikolari l-pożizzjoni tagħha espressa fil-posta elettronika tal-24 ta' Ottubru 2016 u tad-29 ta' Ottubru 2016 li, billi teskludi l-operaturi ta' netwerk mobbli virtwali (MVNO, mobile virtual network operators) bħar-rikorrenti, tillimita l-miżura korrettiva mhux MNO għas-sempliċi fornituri ta' servizzi; sussidjarjament, tannulla d-Deċiżjoni C(2014) 4443 finali fil-Każ M. 7018; tikkundanna lill-Kummissjoni għall-ispejjeż. Insostenn tar-rikors tagħha, ir-rikorrenti tinvoka żewġ motivi. L-ewwel motiv ibbażat fuq ksur tat-Trattati jew ta' dispożizzjoni legali li għandha tiġi applikata fl-implementazzjoni tagħhom Ir-rikorrenti ssostni li l-konvenuta twettaq żball ta' liġi fl-interpretazzjoni u fl-applikazzjoni tagħha tad-Deċiżjoni C(2014) 4443 finali fil-Każ M.7018, kif ukoll tal-impenji korrispondenti tagħha, sa fejn hija tillimita, f'dan il-każ, għat-terzi li jsegwu l-mudell ta' impriża ta' fornitur ta' servizzi l-hekk imsejħa "miżura korrettiva mhux MNO", li permezz tagħha Telefónica impenjat ruħha li tagħti lit-terzi l-aċċess għas-servizzi 4G fis-suq bl-ingrossa tat-telefonija mobbli, u ma tippermettix li Telefónica tagħti lit-terzi, skont il-"miżura korrettiva mhux MNO", l-aċċess għas-servizzi 4G fil-kuntest ta' mudell ta' impriża MVNO. It-tieni motiv invokat sussidjarjament ibbażat fuq ksur tat-Trattati jew ta' dispożizzjoni legali li għandha tiġi applikata fl-implementazzjoni tagħhom kif ukoll żball manifest ta' evalwazzjoni u nuqqas ta' motivazzjoni sa fejn id-Deċiżjoni C(2014) 4443 finali tikkonkludi, b'mod żbaljat, li l-impenji meħuda minn Telefonica jistgħu jsolvu kwalunkwe problema ta' kompetizzjoni. Lingwa tal-kawża: il-Ġermaniż tannulla l-atti tal-Kummissjoni, li joriġinaw mill-unità ta' kontroll tal-konċentrazzjonijiet tad-Direttorat Ġenerali tal-Kompetizzjoni, fil-kuntest tal-implementazzjoni tat-tielet kundizzjoni ("miżura korrettiva mhux MNO") tad-Deċiżjoni M.7018, b'mod partikolari l-pożizzjoni tagħha espressa fil-posta elettronika tal-24 ta' Ottubru 2016 u tad-29 ta' Ottubru 2016 li, billi teskludi l-operaturi ta' netwerk mobbli virtwali (MVNO, mobile virtual network operators) bħar-rikorrenti, tillimita l-miżura korrettiva mhux MNO għas-sempliċi fornituri ta' servizzi; sussidjarjament, tannulla d-Deċiżjoni C(2014) 4443 finali fil-Każ M. 7018; tikkundanna lill-Kummissjoni għall-ispejjeż. Insostenn tar-rikors tagħha, ir-rikorrenti tinvoka żewġ motivi li huma essenzjalment identiċi jew simili għal dawk invokati fil-Kawża T-884/16, Multiconnect vs Il-Kummissjoni. Lingwa tal-kawża: il-Pollakk Il-President tar-Raba' Awla ordna t-tħassir tal-kawża. Lingwa tal-kawża: il-Franċiż Il-President tat-Tmien Awla ordna t-tħassir tal-kawża.
Extracted from C_038_2017.html